DIBANDINGKAN DENGAN DAYANG - SARAH SUHAIRI MAHU IDENTITI SENDIRI

"Antara saya dan kak Dayang, umpama langit dengan bumi. Tidak layak rasanya untuk kami dibandingkan, apatah lagi saya baru mencari tapak dalam bidang ini.

"Tambahan pula, saya sudah menganggap kak Dayang sebagai penyanyi idola. Secara peribadi, saya tidak nampak di mana persamaan antara kami seperti yang diperkatakan ramai.

"Mungkin ada sedikit persamaan dari segi lenggok nyanyian, tetapi seboleh mungkin, saya tidak mahu kemunculan saya dibayangi sesiapa. Disebabkan itu, saya berusaha keras mencari ruang memperkenalkan nama.

"Apabila sudah minat, saya desak diri untuk mencuba pelbagai genre muzik kerana mahu dikenali sebagai penyanyi versatil," kata bakat baharu, Sarah Suhairi yang tidak menganggap perbandingan itu memberi kelebihan untuk dia bertapak selesa meskipun suaranya dikatakan mempunyai persamaan dengan penyanyi popular, Dayang Nurfaizah.

Klik untuk gambar besar

Sebagai penyanyi baharu, Sarah, 18, berkata dia mahu dikenali ramai atas bakat dan kelebihannya, malah menyifatkan dirinya tidak layak untuk dibandingkan dengan Dayang yang memiliki vokal jauh lebih hebat serta berpengalaman.

Terlebih dulu muncul bersama single pertama, 'Pedih', Sarah juga dilihat sebagai antara peserta yang berpotensi untuk menjadi juara program realiti, Big Stage yang mendekati kemuncaknya, Ahad ini.

Mengulas mengenai harapan ramai itu, Sarah yang sering menerima pujian juri tetap, Faizal Tahir dan Datuk Seri Siti Nurhaliza mengakui, agak tertekan kerana bimbang tidak mampu menggalas tanggungjawab besar itu.

Sarah yang baru lima bulan bertapak dalam industri hiburan juga bersyukur kerana platform itu membuka ruang untuk dia memperkenalkan bakatnya kepada umum.

"Tanpa program ini, barangkali saya terpaksa ambil masa yang lama untuk memperkenalkan diri. Komitmen terhadap pertandingan ini sangat besar, malah saya meletakkan seluruh fokus kerana tidak mahu mensia-siakan peluang.

"Apa juga keputusannya nanti, saya akan terus mencari ruang untuk mengukuhkan bakat. Saya merancang apabila mempunyai sedikit kelapangan masa nanti, saya mahu menyambung semula pengajian yang tertangguh," ujarnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAGAL KE FINAL AJL 32: "SELAGI ADA POLITIK, NEXT BUAT LAGU 90-AN" - AYDA JEBAT

Kita semua mengetahui sebanyak 12 lagu terpilih ke peringkat akhir Anugerah Juara Lagu Ke 32 selepas tamatnya program Separuh Akhir Muzik Muzik Ke 32 kelmarin.

Bagaimanapun, lagu Ayda Jebat bertajuk 'Mata' gagal ke pentas akhir program tersebut dan ia turut membuat peminatnya merasa kecewa.

Menerusi sebuah posting berbentuk motivasi diri di akaun Instagramnya, ada beberapa peminat yang memberikan komen apa kurangnya lagu 'Mata' berbandingkan lagu lain yang terpilih.

Namun apa yang menarik perhatian, Ayda seolah tidak berpuas hati dengan keputusan juri yang tidak memilih lagunya.

Klik untuk gambar besar

Dalam beberapa komen itu, Ayda sempat menyindir industri hiburan yang terlalu banyak permainan politik sehingga sukar untuk penyanyi mengembangkan bakat.

Kami yakin pasti juri telah membuat keputusan yang terbaik dalam memilih lagu yang layak untuk mara ke peringkat akhir AJL 32.

Apa yang pasti sebagai anak seni pasti ada pasang dan surutnya, mungkin kali ini tiada rezeki untuk Ayda bertanding ke peringkat tersebut.

Kalau lihat pada AJL kali ini banyak bakat baru dipilih untuk mewarnai pertandingan tersebut. Janganlah cepat putus asa dan menerima keputusan tersebut dengan hati yang terbuka.

www.myartis.com / Sumber: Beautifulnara & Ayda Jebat IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"KEADAANNYA AGAK KRITIKAL & HANYA 2 KALI SEDAR" - ISTERI SALEEM

"Dua belas tulang rusuknya patah dengan satu daripadanya tercucuk pada paru-paru. Pemeriksaan doktor turut mendapati berlaku pendarahan pada otak kiri. Dua batang giginya juga patah dalam kejadian itu. Doktor terpaksa menebuk paru-paru Saleem untuk membolehkannya bernafas dengan oksigen.

"Semalam, ketika ambulans menghantarnya ke Hospital Kajang, suami masih boleh mengangkat tangan dan mengatakan 'okay', tetapi keadaannya menjadi kritikal tidak lama kemudian," jelas Juriah Bachok, isteri kepada penyanyi Saleem Iklim.

Motosikal yang dinaiki penyanyi 'Suci Dalam Debu' itu dikatakan dilanggar dari arah belakang oleh sebuah kereta yang menyebabkan dirinya tercampak dan keadaan Saleem dilaporkan kritikal selepas terbabit dalam kemalangan di Taman Mahkota Cheras, semalam.

Menurut Juriah, keadaan suaminya itu parah, malah hanya sedar sebanyak dua kali, hari ini dan Saleem ditempatkan di zon merah apabila pernafasannya mula tidak stabil dan diletakkan dalam keadaan koma.

"Sekitar jam 1 pagi, suami sedar, tetapi hanya tangan dan kaki yang digerakkan. Hari ini, keadaannya dilihat agak kritikal dan hanya dua kali dia sedar. Saya sedih melihat keadaan suami. Seumur hidup dia tidak pernah mendapat kecelakaan. Setiap kali sedar, Saleem mengalirkan air mata, mungkin menahan sakit yang teramat sangat.

Klik untuk gambar besar

"Apapun, saya dan keluarga reda ujian Allah ini. Saya mohon semua orang mendoakan agar Saleem cepat sembuh," tuturnya ketika ditemui di Hospital Kajang, selain turut juga berkata suaminya mampu membuka mata buat seketika selain menggerakkan bibir, tanpa mengeluarkan suara.

Katanya, dia maklum mengenai kejadian menimpa suaminya selepas mendapat panggilan daripada orang awam sekitar jam 3.45 petang, semalam.

"Mujurlah suami masih dapat mengingati nombor telefon saya dan meminta orang yang membantunya menghubungi saya. Mulanya, saya mahu ke tempat kejadian, tetapi diberitahu ambulans sudah membawa suami ke Hospital Kajang, jadi saya terus ke sana.

"Saya dan anak-anak terkejut melihat keadaan suami yang sudah menggunakan oksigen untuk membantu pernafasannya ketika dalam ambulans," katanya yang kini berusaha untuk membawa suaminya ke Pusat Perubatan Universiti Kebangsaan Malaysia (PPUKM) bagi mendapatkan rawatan lanjut.

Manakala menerusi laman Instagram anak kandungnya, penyanyi Syafiq Farhain pula memohon semua pihak tidak menyebarkan berita palsu mengenai ayahnya.

"Tolong !! Tolong !! Tolong !! Jangan buat jangan sebar jangan viral cerita palsu pasal kematian.. 🙏🏻🙏🏻.. Sama-sama doakan ayah sy semoga cepat sembuh.. aamiin," tulis finalis program 'Big Stage' itu yang memuatnaik video keadaan di hospital di laman Instagram miliknya.

Di ruangan komen, peminat dan pengikut Syafiq turut mendoakan agar Saleem segera diberikan kesembuhan dan dalam masa sama mereka juga berdoa agar jejaka itu kuat semangat untuk menempuhi pentas akhir 'Big Stage' yang bakal berlangsung esok.

Dalam pada itu, persatuan Seniman Malaysia (SENIMAN) memandang serius penularan berita kononnya penyanyi berusia 56 tahun itu meninggal dunia, sejak awal pagi ini.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMPIL KOSTUM WATAK MALEFICENT - FASHA SANDHA KENA KECAM DIDAKWA SAMBUT HALLOWEEN

Pelakon Fasha Sandha menerusi perkongsian di laman Instagram miliknya telah memuat naik fotonya berbusana ala watak Maleficent lakonan Angelina Jolie dalam satu majlis. Dalam keterangan sama, Fasha juga menulis mengenai tema majlis itu.

Tidak hanya Fasha, tiga anaknya iaitu Putra Rayfal, Putri Raysa Jemaima dan Aisha Amaira turut mengenakan kostum dipercayai ketika menghadiri parti di kawasan kejiranan mereka.

"❤ My family. Costume and character day at 'Kejirananku bukan kejirananmu'. Bak kata kak Farah jiran kita 🌟. Just for fun 🤩," tulis ibu kepada tiga cahaya itu.

Hantaran itu menyaksikan kompilasi 10 foto memaparkan pelbagai watak dan busana dipakai oleh keluarga Fasha serta keluarga jiran tetangganya.

Klik untuk gambar besar

Bagaimanapun, hantaran itu telah mendapat kecaman daripada pengguna laman sosial yang rata-rata berpendapat Fasha menghadiri parti 'Halloween' berdasarkan kostum dikenakan.

"Halal haram semua dah tak ada beza dah." - "Niat tak menghalalkan cara. Allah sayang kita," antara komen-komen pengguna laman sosial.

Ada juga dalam kalangan pengguna laman sosial yang memberi sindiran dan pada masa sama, menggunakan komen berbaur keagamaan untuk menyentuh jiwa isteri kepada pelakon Aidil Aziz itu.

"Nanti, kalau ada Maulud Nabi di kawasan taman, ajak sekali jiran-jiran yang suruh sertai parti ini. Insya-Allah, berkat," tulis seorang pengguna laman sosial.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAQIEM RUSLI & SITI NORDIANA BOLOT ANUGERAH UTAMA AME 2020

Anugerah MeleTop Era 2020 (AME 2020) yang berlangsung di Pusat Konvesyen Antarabangsa Putrajaya (PICC), itu akhirnya telah melabuhkan tirainya malam tadi dengan menobatkan penyanyi Haqiem Rusli sebagai penerima Anugerah Top Top MeleTOP Lelaki dan Siti Nordiana pula Top Top MeleTOP bagi kategori Wanita.

Pada acara tersebut, Haqiem turut memenangi kategori Penyanyi MeleTOP dan Lagu MeleTOP. Disamping itu, kemenangan Siti Nordiana atau lebih mesra disapa Nana itu merupakan kali kedua selepas dua tahun berturut-turut memenangi anugerah utama tersebut. Dalam pada itu, Nana turut berjaya membawa pulang anugerah Artis Versatil MeleTOP

Kategori Artis Baharu MeleTOP dimenangi Han Byul. Pasangan pelakon Hairul Azreen dan isteri, Hanis Zalikha memenangi trofi Couple MeleTOP manakala anak mereka Alisa Aisyah menang trofi Si Cilik MeleTOP.

Tidak ketinggalan, trofi Program MeleTOP sekali lagi menjadi milik Sepahtu Reunion Live 2019. Pelakon Syafiq Kyle turut mengulangi kejayaan tahun lalu apabila memenangi trofi Bintang Filem MeleTOP dan Fesyen MeleTOP.

Selain itu, Anugerah Khas MeleTOP diberikan kepada Tan Sri Dr Noor Hisham Abdullah. Manakala Anugerah Wira MeleTOP diberikan kepada Ustaz Ebit Liew.

Malam AME 2020 yang dihoskan Nabil Ahmad, Zizan Razak dan Jihan Muse itu turut diserikan dengan persembahan daripada penyanyi senior seperti Anuar Zain dan Misha Omar.

Manakala, persembahan daripada penyanyi generasi baharu K-Clique, Floor88, Haqiem Rusli, Ernie Zakri, Yonnyboii, Dolla, Aina Abdul, Wany Hasrita, Andi Bernadee, Zynakal, Ismail Izzani, dan Shiha Zikir.

INI SENARAI PENUH PEMENANG AME 2020

• Top Top MeleTOP Lelaki: Haqiem Rusli

• Top Top MeleTOP Wanita: Siti Nordiana

• Top Top MeleTOP Duo/Berkumpulan: Khai Bahar & Siti Nordiana

• Fesyen MeleTOP: Syafiq Kyle

• Artis Baharu MeleTOP: Han Byul

• Couple MeleTOP: Hanis Zalikha & Hairul Azreen

• Si Cilik MeleTOP: Alisa Aisyah

• Grup/Duo MeleTOP: Khai Bahar & Siti Nordiana

• Penyanyi MeleTOP: Haqiem Rusli

• Lagu MeleTOP: Lembah Kesepian

• Program MeleTOP: Sepahtu Reunion Live 2019

• Drama MeleTOP: Sweet Dreams

• Hos MeleTOP: Alif Satar

• Pelakon MeleTOP: Ben Amir

• Bintang Filem MeleTOP: Syafiq Kyle

• Filem MeleTOP: Ejen Ali The Movie

• Influencer MeleTOP: Syahmi Sazli Production

• Artis Versatil MeleTOP: Siti Nordiana

• Anugerah Khas MeleTOP: Tan Sri Dr Noor Hisham Abdullah

• Anugerah Wira MeleTOP: Ustaz Ebit Liew

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - SAMBUTAN HARI LAHIR NORA DANISH

Semalam, telah diadakan sambutan hari lahir pelakon Nora Danish atau nama penuhnya Nora Danish Mohd Hanif. Nora yang lahir pada 7 Mac 1982 di Terengganu telah diberi sambutan hari lahir secara 'kejutan' oleh keluarga dan rakan rapat.

Namun yang paling menarik, Nora telah menerima lebih kurang lima kek pelbagai bentuk. Selain kek, Nora juga menerima banyak hadiah istimewa. Jom tengok...!

Klik untuk imej besar...


'MENGGEDIK' DENGAN SUAMI ELFIRA - NETIZEN MENYAMPAH LIHAT JANNA

Nampaknya sekali lagi sikap Janna Nick ketika mengacara rancangan Melodi yang bersiaran setiap hari Ahad lalu itu dikritik netizen.

Kali ini, ramai tidak tahan melihat aksi Janna yang didakwa terlalu 'gedik' dengan suami Elfira Loy iaitu Faris Khairol Anuar yang menjadi tetamu jemputan dalam program hiburan tersebut.

Rata-rata netizen menganggap Janna tidak menghormati Elfira dan meminta agar beliau lebih menjaga adabnya sebagai seorang wanita. Tidak salah kalau hendak bergurau asalkan jaga batasnya.

Bukan kali pertama dikritik, kami rasa Janna sudah kebal dengan kecaman netizen. Mungkin juga beliau tidak sedar kelakuannya itu kerana ia berlaku secara spontan.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKIAN LAMA MENGHILANG - FOTO MALIQUE TOO PHAT BERSAMA KELUARGA TULAR

Sebelum ini, bekas anggota Too Phat, Malique secara misteri hilang dalam industri hiburan dan ia menjadi bualan ramai sejak kumpulan terbabit berpecah pada 2005. Sejak itu, kelibat penyanyi ini perlahan-lahan hilang dari industri hiburan.

Walaupun muncul dengan lagu-lagu baru, namun Malique tidak pernah membuat kemunculan sama ada di majlis hiburan atau bersama media. Bagaimanapun, Malique lebih memilih untuk bekerja di sebalik tabir dan karya lagu-lagunya masih lagi kedengaran.

Pelbagai spekulasi timbul malah dakwaan mengatakan penyanyi itu menghidap penyakit misteri. Hampir sekian lama menghilang, sejak semalam tular foto Malique bersama keluarganya di media sosial. Meskipun foto tersebut dirakam dari jarak jauh, namun netizen tetap dapat mengenali wajah penyanyi rap kesayangan ramai itu.

Bagaimanapun, ada netizen mengatakan itu adalah gambar lama Malique. Tidak kurang juga ada netizen berkongsikan sering terserempak dengan penyanyi rap itu menghantar anaknya ke sekolah dan berada dalam keadaan sihat. Kata netizen lagi, meskipun kita sudah hidup di zaman teknologi serba canggih namun masih tiada siapa yang berjaya merakam gambar terkini Malique.

Seperti apa yang dikongsikan netizen, Malique berada dalam keadaan baik-baik sahaja. Apa pun sebagai peminat adalah lebih baik jika kita menghormati keputusan penyanyi tersebut yang mahukan privasi dalam hidupnya.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HATI PEDIH TENGOK ORANG KUTUK DIA" - IBU BANGGA DENGAN PERCAPAIAN JANNA NICK

Ibu mana yang tidak bangga jika anak mereka berjaya... itulah yang dirasai ibu kepada pelakon Janna Nick yang bangga dengan kejayaan anak keduanya itu apabila merangkul gelaran Bintang Paling Popular di malam Anugerah Bintang Popular ke-34 (ABPBH34) pada Sabtu lalu.

Melihat sendiri perjalanan berliku yang dilalui sepanjang 10 tahun berkecimpung dalam industri seni, ibunya Shahzani atau lebih mesra disapa Mama Scha, berkata Janna seorang anak yang bertanggungjawab dan mengutamakan keluarga.

Menyedari Janna sering dihimpit kontroversi, Scha mengambil keputusan untuk tidak membuka media sosial kerana bimbang hatinya tergores dengan pelbagai komen jahat yang ditulis netizen terhadap anak perempuan itu.

"Kemenangan ini paling bersejarah, hampir 10 tahun dia bekerja keras, apa yang saya nampak dia anak bertanggungjawab, berusaha untuk bahagiakan keluarga, memang Allah luaskan rezeki untuk dia.

Klik untuk gambar besar

"Walaupun selama ni ramai orang kecam dia, saya tak boleh tengok media sosial sangat sebab hati saya memang pedih kalau tengok orang kutuk dia tapi saya kenal dia macam mana. Nampak dia keras tapi hati dia lembut, saya memang tak boleh nak tengok media sosial, nampak berita tentang dia saya tak boleh tahan!" katanya.

Ibu berusia 48 tahun itu berkongsi luahan hatinya menerusi rakaman video berdurasi 10 minit yang dimuat naik Janna di saluran YouTube Janna Nick pada Selasa.

Menerusi rakaman tersebut, ibu kepada empat anak ini dilihat sebak sehingga menitiskan air mata mengenang perjalanan sukar Janna sepanjang berada dalam industri seni.

Dalam pada itu, Mama Scha berkata dia tidak henti-henti mendoakan agar urusan Janna dipermudahkan dan pekerjaan yang dilakukan ini dapat memberi manfaat kepada orang lain.

"Setiap hari dia keluar bekerja, saya doakan Allah permudahkan perjalanan dan setiap langkah dia. Saya doa dia bahagia dunia dan akhirat serta jadi anak terbaik yang boleh memberikan kebaikan, manfaat lebih ramai orang di luar sana.

"Itu yang saya doa setiap hari dekat dia. Tapi setakat hari ini saya bangga dengan pencapaian dia, banyak sangat pengorbanan dia, bantu sana-sini... semoga akan datang usahanya ini memberi kebaikan untuk orang sekeliling," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO SEKSI ATIKAH - AWI RAFAEL MINTA NETIZEN POSITIF, HENTI KECAM

Nama pelakon Atikah Suhaimie sebelum ini hangat diperkatakan selepas isu tak jadi kahwin dengan penyanyi Awi Rafael dan kembali menjadi bualan ramai apabila baru-baru ini beliau memuatnaik fotonya yang agak seksi ketika berada dan berenang di pantai.

Foto itu mengundang kecaman daripada netizen sehingga ada yang mengatakan Atikah tidak mungkin berubah dan sudah mula ingin mencari pengganti. Malah ada netizen mengatakan cara pemakaian Atikah itulah menyebabkan dia dan Awi Rafael putus tunang.

Meskipun sudah membawa haluan masing-masing, Awi masih lagi mengambil berat dan nampaknya seakan ada lagi sifat penyayang terhadap bekas tunangnya itu.

Klik untuk gambar besar

Menerusi ruangan komen, Awi meminta netizen untuk positif dan berhenti mengecam bekas tunangnya itu. Komen Awi itu dibalas oleh Atikah dengan ucapan terima kasih dan memuji sikap Awi yang sentiasa manis seperti selalu.

Susulan komen oleh Awi itu, rata-rata netizen memuji sikap profesional antara kedua mereka. Malah ada netizen masih mengharapkan agar mereka berdua berkahwin.

Apa-apapun, tiada jodoh bersama, tidak bermakna mereka berdua harus bermusuhan bukan? Bagus betul Awi dan Atikah yang masih berkawan baik, semoga terus damai seperti ini selamanya.

www.myartis.com / Sumber: Beautifulnara & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAKAMAN VIDEO TULAR - LELAKI MIRIP PELAKON & ANAK PENDAKWAH BERCIUM DENGAN WANITA?

Tular sebuah video di TikTok baru-baru ini menunjukkan seorang lelaki yang didakwa mirip seorang pelakon baru dan juga anak kepada pendakwah sedang melakukan aksi tidak senonoh apabila dilihat berkucupan dengan wanita.

Memetik Astro Gempak, video berdurasi 26 saat itu memperlihatkan lelaki berkenaan berpelukan dengan seorang wanita kemudian mengucupnya di bibir.

Akaun TikTok itu turut disertakan Instagram wanita berkenaan yang dipercayai adalah kekasih pelakon itu dan kerana gambar mereka berdua digunakan sebagai gambar profil.

Klik untuk gambar besar

Seperti sudah dijangka, ramai netizen tertanya-tanya tentang kesahihan video berkenaan atau sama ada hanyalah pelanduk dua serupa atau telah disunting.

Tidak kurang juga ada yang meminta pelakon berkenaan supaya memberitahu lelaki dalam video tersebut bukanlah dirinya. Sementara itu, hasil tinjauan di Instagram pelakon tersebut tiada kemas kini terbaru.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SELAMAT BERSALIN - RODY KRISTAL TIMANG ANAK KEDUA

"Alhamdullilah, akhirnya keluar hero juga. Kali ni struggle sikit berbanding Adith, apapun terima kasih kepada Dr.Yuli dua-dua hero die sambut. Tenang je die walaupun niena dah macam apa je dekat labor room tu.

"Terima kasih semua mendoakan Niena dan baby," demikian kata isteri gitaris kumpulan Kristal, Rody iaitu Niena Azman yang memberitahu yang dia telahpun selamat melahirkan anak keduanya.

Niena memaklumkan berita gembira itu menerusi satu posting terbaru di akaun Instagramnya hari ini. Posting yang memaparkan gambar Neina, Rodi dan anak keduanya itu kemudian dipenuhi dengan ucapan tahniah.

Terdahulu, Rody atau nama sebenarnya Mohd Rodi Baharudin mendirikan rumah tangga bersama Niena yang juga merupakan penjaga gol Skuad Wanita Futsal Kebangsaan pada 27 April 2018. Niena selamat melahirkan putera sulung, Adithya Jabbar secara normal, jam 9:34 malam pada 14 Januari 2019.

Klik untuk gambar besar

www.myartis.com / Sumber & foto: Astro Gempak & Instagram Niena Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LISA & YUSRY NIKAH 23 FEBRUARI 2012

Akhirnya... Yusry Abdul Halim dan Lisa Surihani mengumumkan secara rasmi bahawa mereka bakal bernikah pada 23 Februari 2012. Berita baik tersebut disampaikan dalam satu sidang khas yang berlangsung di Marriott Hotel & Spa, Putrajaya pagi tadi.

Menurut mereka, pernikahan tersebut bakal dilangsungkan di Masjid Tuanku Mizan, Putrajaya dan Majlis Resepsi pula akan diadakan di Pusat Konvensyen Antarabangsa Putrajaya (PICC) pada 26 Februari 2012.

Klik untuk imej besar...

Bercerita mengenai cinta yang bertaut, mereka mengakui perkenalan selama setahun menerusi BBM (Blackberry Messenger), telah menimbulkan bibit-bibit cinta di hati masing-masing. Dan bila hati telah terpikat, maka bermulalah episod baru yang seterusnya membawa mereka ke majlis yang cukup bersejarah ini.

Dalam majlis itu juga Yusry mengumumkan pada malam semalam keluarga Yusry telah bertandang ke rumah Lisa untuk merisik. Majlis tersebut katanya serba sederhana namun penuh adat sebagai tanda setuju bahawa Yusry telahpun memilih Lisa sebagai teman hidupnya.

Untuk info, majlis pengumuman di PutraJaya itu turut dihadiri oleh kedua ibu bapa Yusry, abang sulung, Norman Abdul Halim dan ibu Lisa.


BILA ATIKAH SUHAIME SUKA LELAKI LUCU, BERPERUT BUNCIT

"Saya mahukan lelaki yang kukuh. Saya tidak kisah berapa umur dia kerana umur tidak menunjukkan kematangan seseorang. Saya pernah berjumpa dengan seseorang yang berumur 60 tahun namun berperangai kebudak-budakkan.

"Lelaki itu mestilah lucu dan mempunyai perut yang buncit," demikian seloroh pelakon Atikah Suhaime yang masih bujang sejak kisah putus tunang terdahulu, mengenai kriteria lelaki idamannya untuk dijadikan bakal suami.

Percaya atau tidak, antara ciri-ciri tersebut, Atikah sangat menyukai lelaki berperut buncit. Berkongsi rakaman ketika ditemu bual sebuah stesen radio tempatan, Atikah memberitahu beliau mengidamkan lelaki yang mempunyai kewangan kukuh. Malah Atikah juga tidak kisah berapa pun umur jejaka terbabit.

Lain macam betul kriteria lelaki idaman Atikah. Bolehlah jejaka-jejaka berperut buncit di luar sana mencuba nasib, tapi ingat kewangan juga kena kukuh barulah dapat memenangi hati pelakon cantik ini.

Klik untuk gambar besar

www.myartis.com / Sumber & foto: Rotikaya & Atikah Suhaime

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERTAMA KALI BOTAK - AWIE TAK TENGOK CERMIN  SEHARI SETENGAH

"Sayalah yang paling terkejut! Ketika proses mencukur kepala, saya pejamkan mata dan berzikir. Saya tak nak tengok! Sebabnya daripada lahir sampai umur 50 tahun saya tak pernah botak!

"Apabila sudah habis, saya angkat plastik dan tutup muka sendiri, saya tak nak tengok cermin. Sehari setengah jugalah saya tak nak tengok muka sendiri dan tak masuk bilik air. Belakang kepala pun rasa ringan je.

"Apabila nak mandi untuk solat Subuh keesokannya barulah saya buka perlahan-lahan. Sekali tengok muka macam bola!" kata penyanyi popular Datuk Awie, 50, yang tampil dengan imej berbeza berkepala botak selepas pulang daripada mengerjakan umrah hujung November lalu.

Awie atau nama sebenarnya Datuk Ahmad Azhar Othman mendedahkan itu merupakan kali pertama sepanjang hidupnya 50 tahun, dia membotakkan kepala!

Ini juga merupakan pengalaman sulung Awie mengerjakan umrah dan vokalis kumpulan Wings itu berangkat ke Tanah Suci Mekah pada 18 November lalu bersama-sama rakan motorsikalnya di bawah kelab Wings Moto Gang Society (WMGS).

Klik untuk gambar besar

Cerita Awie atau nama sebenarnya Datuk Ahmad Azhar Othman lanjut, dia memberitahu khabar tentang perubahan imejnya itu kepada isteri beberapa hari kemudian.

"Hari kedua barulah saya beritahu isteri sebab saya sendiri tak tahu bagaimana nak beritahu. Katanya 'You dah botak!'," tambah Awie lagi.

Awie yang kini tampil botak mengakui, agak janggal menyesuaikan diri dengan imej itu kerana sebelum ini, dia lebih selesa tampil berambut panjang.

"Saya turut berniat untuk membuang segala masalah yang pernah menyebabkan hidup tidak menentu," ujarnya.

Dalam masa sama, Awie menyifatkan, pengalaman menunaikan umrah sebagai hadiah paling bermakna sempena ulang tahun kelahirannya yang ke-50.

Kata Awie, dia bersyukur semua urusannya di sana dipermudahkan Allah SWT, malah tidak menyangka berpeluang menyambut hari jadi di Tanah Suci.

"Lebih bermakna saya juga berkesempatan menyambut Maulidur Rasul di Tanah Suci. Ia juga menjadi hadiah paling manis sempena ulang tahun kelahiran yang ke-50 pada 24 November lalu.

"Saya bertahalul (bercukur) dan ia betul-betul hadiah besar buat saya. Sudah tentu perasaan saya tersentuh. Lagipun semuanya tak dijangka. Saya tak rancang pun sambut ulang tahun kelahiran di Makkah.

"Saya bukan bersedia pergi pada usia ini. Sebenarnya ada yang umur 70 pun belum sampai kerana tiada panggilan (seru). Perkara ini bukan paksaan. Kalau sekadar pergi tanpa ada perasaan mendalam dari sudut hati, dah lama saya pergi," tuturnya.

Bintang 'Hantu Kak Limah' yang kali pertama ke Tanah Suci itu berkata, dia sengaja tidak menggembar-gemburkan pemergiannya ke sana kerana enggan menimbulkan salah faham peminat.

"Bimbang pula apabila terlalu bercerita saya dikatakan riak, sedangkan niat saya ke sana untuk beribadah. Maklum, selama ini saya sering dikaitkan dengan imej kurang baik. Daripada mendatangkan dosa kepada orang lain, lebih baik saya pergi diam-diam.

"Namun, pengalaman di sana begitu indah. Perasaan sepanjang berada di Makkah dan Madinah sukar untuk digambarkan, malah saya bersyukur berpeluang merasainya," ujarnya.

www.myartis.com / Sumber: Astro Gempak, Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAHKAN HAMIL 4 BULAN - FATTAH & FAZURA BAKAL TIMANG ANAK PERTAMA

Alhamdulillah... tahniah diucapkan kepada pasangan Fattah Amin dan Nur Fazura yang bakal menimang cahaya mata pertama mereka tidak lama lagi. Berita baik itu dikongsikan Fattah dan Fazura di laman Instagram masing-masing, dimana Fazura kini hamil empat bulan.

Menerusi perkongsiannya itu, pasangan ini turut meluahkan rasa syukur di atas kurniaan rezeki yang diberikan selepas dua tahun mendirikan rumah tangga. Ujar pasangan ini lagi, mereka yakin bahawa Allah lebih mengetahui waktu yang tepat untuk mereka menimang cahaya.

Dalam pada itu, Fattah dan Fazura turut mengucapkan terima kasih kepada peminat-peminat mereka yang tidak berhenti mendoakan untuk mereka agar dikurniakan zuriat. Bagaimanapun setakat ini, pasangan itu masih belum mendedahkan jantina bayi pertama mereka. Fazura dan Fattah mendirikan rumah tangga pada 26 November 2017.

Klik untuk gambar besar

"Setelah melayari perkahwinan kami selama dua tahun, Kami ingin berkongsi berita yang amat mengembirakan. InsyaAllah dengan izin Allah SWT kami bakal menimang cahayamata kami yang pertama. Kandungan @missfazura kini dalam bulan keempat, Alhamdulillah.

"Kami sentiasa yakin akan peraturan Allah dan sesungguhnya ini merupakan waktu yang paling tepat bagi kami dikurniakan zuriat yang amat membahagiakan ini. Tiada yang lebih diutamakan dalam hidup kami sekarang melainkan yang tersayang.

"Kami ingin mengucapkan ribuan terima kasih kepada semua yang sentiasa mendoakan dan memberikan ucap selamat kepada kami selama ini. Kami amat mensyukuri setiap detik dalam fasa ini dan hari-hari indah yang akan datang. InsyaAllah. Alhamdulillah dan terima kasih sekali lagi dari hati kami berdua. @fattzuralovelife," tulis pasangan ini.

www.myartis.com / Sumber & foto: Rotikaya, Instagram Nur Fazura & Fattah Amin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MEMEY SEORANG ISTERI YANG SENANG DIJAGA" - NORMAN HAKIM

Mengakui ketika di awal perkahwinan mereka penuh dengan perkara pahit untuk dikongsikan, akhirnya pujukan Norman Hakim, 39, agar isterinya, Memey Suhaiza, 27, bersabar dengan situasi tersebut, akhirnya membuahkan hasil yang manis.

Siapa sangka mereka sudah empat tahun menyulam kasih sebagai suami isteri dan telah dikurniakan dua orang cahaya mata iaitu Muhammad Darwisz Hakim, 2, dan Muhammad Dikhriz Hakim, 5 bulan yang cukup comel. Walaupun sudah lama berkahwin, jelas terpancar lagi rasa cinta yang cukup mendalam antara Norman dan Memey.

Klik gambar untuk size besar

"Setiap perkara yang baik itu pasti ada cabaran dan saya anggap kepayahan kami dahulu sebagai sebuah ujian. Alhamdulillah, berkat doa kami yang tidak pernah jemu, kehidupan kini jauh lebih baik daripada apa yang kami impikan," ujar Norman dipetik sebagai berkata.

Selain itu, tambah pelakon ini lagi, dia turut melihat perubahan Memey bermula daripada seorang gadis sehinggalah kepada seorang ibu yang kini sudah pandai mengurus rumah tangga malah turut bijak dalam menyejukkan hatinya ketika marah.

"Bukan saya hendak memuji isteri sendiri, tetapi Memey bukan seorang wanita yang sukar untuk dijaga dan disayangi. Dia jarang merajuk dan tahu bagaimana hendak menyejukkan hati apabila saya dalam keadaan marah”

"Apabila ditanya, Memey kata, dia mengambil panduan ibu bapanya yang tidak pernah bergaduh besar, sentiasa berkasih sayang dan tidak membesarkan hal remeh-temeh hingga merosakkan hubungan suami isteri," jelasnya.

Manakala Memey pula berkata, beliau dan Norman tidak pernah berhenti bercinta dan setiap hari beliau mempelajari sesuatu yang baharu tentang suaminya dan sedikit pun tidak pernah merasa menyesal berkahwin pada usia muda.

"Saya rasa kami berdua tidak pernah berhenti bercinta, sebab setiap hari, pasti ada benda baharu yang saya pelajari tentang suami dan begitulah sebaliknya.

"Seboleh-bolehnya saya cuba mengelak daripada menjadi pasangan yang hanya romantis sebelum kahwin tetapi apabila sudah sah hubungan, kemesraan tiba-tiba pudar. Bagaimana hendak berkeluarga jika begitu.

Semoga perkahwinan pasangan ini akan terus bahagia dan bidang perniagaan mereka akan terus mahu. Malah rata-rata peminat pasangan ini juga turut mendoakan perkara yang sama.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MINGGU FESYEN PARIS - EYKA FARHANA TERUJA, PAKAI BUSANA TOMMY HILFIGER

"Insya-Allah jika tiada halangan saya akan berangkat ke Paris pada penghujung bulan ini untuk menghadiri pertunjukan fesyen Tommy Hilfiger. Saya teruja sebenarnya sebab dipilih oleh pihak Tommy Hilfiger sendiri untuk mewakili selebriti dari Malaysia untuk ke acara itu.

"Saya juga akan mengenakan pakaian jenama itu pada acara itu nanti dan berharap dapat bertemu dengan pereka fesyen itu," ujar pelakon Eyka Farhana yang teruja apabila bakal menghadiri Minggu Fesyen Paris yang berlangsung di Perancis pada awal Mac ini.

Eyka berkata, dia juga dijemput mengahdiri pertunjukan fesyen Tommy Hilfiger pada 2 Mac yang bakal memperlihatkan jenama terkenal itu memperkenalkan koleksi kerjasama bersama aktres terkenal Zandaya.

Klik untuk gambar besar

Pemilik nama sebenar Wan Atiqa Farhana Wan Sarmizi, 24, ini turut memberitahu peluang ke Paris itu juga akan digunakan sebaiknya dalam meneroka tentang fesyen terkini di negara itu.

"Kebetulan sedang berlangsungnya minggu fesyen jadi seronok juga kalau dapat tengok dan belajar mengenai apa yang baru di sana.

"Selain itu saya juga akan ambil kesempatan itu untuk bercuti sebab bila balik Malaysia nanti saya akan terus masuk set drama terbaharu," tuturnya.

www.myartis.com / Sumber & foto: mStar & Instagram Eyka Farhana

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA BERCINTA? - AZAR AZMI MENGAKU FIZO OMAR 'LIFE PARTNER'

"Thank you to my life partner... dia cakap mek ja bsiap nak g pavi ye???? yang kuat bahan kuat sakat kuat menyakitkan hati kuat gelakkan mek ja kuat bagi semangat jugak and always make sure all the gears up in position @fizoomar," demikian kongsi Azar Azmi, yang bukan kali pertama diperkatakan mempunyai hubungan rapat dengan Fizo Omar.

Gosip dan spekulasi mengenai status hubungan mereka terus bertiup kencang meskipun mereka berdua tidak mengiyakan. Malah Fizo pernah mengaku bahawa dia selesa berkawan dengan Azar, namun masih jauh untuk mentafsirkan hubungan tersebut.

Malah perkongsian foto oleh Azar itu mendapat pelbagai reaksi hingga ada yang mendoakan kebahagian sekiranya benar mahu mendirikan rumah tangga.

Klik untuk gambar besar

Untuk makluman, Azar pernah bertunang dengan seorang penerbit filem pada Disember tahun lalu dan majlis pernikahan dijangka berlangsung hujung tahun ini, namun ikatan tersebut terlerai pada Februari lalu.

"Yang korang nampak indah, yang tak indah? Nanti mek ja kasi up slow2 sebelum geng2 bukak cerita... biar mek ja yang up dulu... hahahahaaa," tambah Azar seolah memberi 'hint' melalui IGnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LAMBAT LAGI, JANGAN PAKSA" - SAJAT RIMAS DITANYA SOAL KAHWIN

Hubungan usahawan kosmetik, Nur Sajat dan Coach Yin sejak kebelakangan ini menjadi perhatian apabila Sajat menyatakan hasrat untuk naik pelamin tahun ini dan mengimpikan busana indah seperti pelakon Elfira Loy.

Namun, menerusi video terbaru yang dimuatnaik di akaun Instagram miliknya, Sajat seperti rimas serta mengelak apabila ditanya soal kahwin dan bilakah dia akan menamatkan zaman solo.

Dikhabarkan, hubungan mereka berdua kini bermasalah apabila dilihat memuatnaik luahan perasan di Insta Story seolah mempunyai krisis antara satu sama lain.

Klik untuk gambar besar

Diruangan komen video tersebut, rata-rata netizen pelik dengan video tersebut serta tidak percaya ianya dirakam oleh wartawan akhbar.

Kata netizen lagi, video tersebut sekadar propa sahaja dan seolah sudah dirancang semata-mata untuk meraih perhatian orang ramai.

Biarpun ramai yang mengecam, namun ramai yang tidak sabar untuk melihat kedua-dua mereka berkahwin. Apa pun kita doakan yang baik-baik saja untuk mereka.

ATAU KLIK DISINI UNTUK TONTON VIDEO

www.myartis.com / Sumber, foto & video: Rotikaya, Beautifulnara & Instagram Nur Sajat

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 TAHUN DISABOTAJ MUNCUL TV - HAZAMI KONGSI KISAHNYA

Penyanyi Hazami atau nama sebenarnya Norkamal Hazami Ahmad, 41, yang sudah lama menyepi sebelum muncul kembali telah berkongsi kisah yang didakwanya pernah ada pihak cuba mensabotaj peluangnya daripada muncul di kaca televisyen baik dari segi untuk membuat persembahan mahupun lagunya dijadikan runut bunyi drama.

Menurut Hazami yang berkecimpung dalam dunia seni sejak hampir 15 tahun, perkara tersebut berlanjutan selama tujuh tahun sehinggalah memaksa dia membuat keputusan untuk berehat lebih kurang tiga tahun setengah daripada aktif di lapangan seni.

"Saya pernah melalui pengalaman saya tidak diterima oleh sesetengah stesen TV tanpa saya tahu apa alasan dan sebab yang kukuh. Saya tidak berpeluang muncul mahupun membuat persembahan mana-mana program televisyen stesen tersebut termasuklah ada lagu saya yang pada awalnya ditawarkan untuk dijadikan runut bunyi sebuah drama tetapi pada saat akhir, saya diberitahu lagu saya ditolak. Walhal pada ketika itu saya sudah pun mendapat bayaran sebanyak 50 peratus dan mereka kata saya tidak perlu pulangkan semula bayaran itu.

"Banyak kali perkara itu terjadi kepada saya dan berlanjutan selama lebih kurang tujuh tahun. Seolah-olah ada pihak yang kurang senang dan ingin mensabotaj saya. Itu juga antara sebab saya ambil keputusan berehat seketika. Tapi saya percaya rezeki di tangan Tuhan.

"Mungkin apa yang pernah terjadi itu adalah daripada kesilapan saya sendiri kerana sebelum ini saya seorang yang sering mempertahankan pendapat dan pandangan saya tentang apa yang saya lakukan dalam karier saya meskipun ada pihak yang memaksa saya untuk mengikut kehendak mereka.

"Bukan saya mahu tunjuk diva tetapi ketika itu saya hanya mahu 'fight for the right thing'. Mungkin disebabkan saya degil dan tidak mendengar kata-kata kata pihak tersebut, saya terima akibatnya. Saya anggap diri saya mangsa akan keadan itu" luahnya sekadar berkongsi pengalamannya yang satu ketika dulu cukup popular sekaligus mencipta fenomena menerusi lagu 'Sonata Musim Salju' serta beberapa lagi single seperti 'Tekad', 'Mungkir Bahagia', 'Katakanlah.

Dalam pada itu, Hazami yang pulih selepas jatuh sakit beberapa bulan lalu berkata atas dorongan kawan-kawan rapat serta kenalan di sekelilingnya yang mahukan dia kembali aktif dalam dunia seni menmbuatkannya menyahut cabaran tersebut dengan pertaruhan single 'Cintai Dia'.

Lagu tersebut mengembalikan nostalgia pendengar kepada deretan lagu baladanya yang pernah hits sebelum ini dengan alunan vokalnya yang merdu serta penghayatan melodi yang indah

Tambah bersemangat, dia kini sudah mendapat kembali identiti muziknya yang sebelum ini pernah hilang ketika tempoh dia berehat.

"Syarikat pengurusan, kenalan rapat serta teman-teman artis senaungan dengan saya, mereka antara yang banyak memberi dorongan juga galakan kepada saya dan mahukan saya kembali aktif menyanyi.

"Sebenarnya lagu Cintai Dia ini sudah siap setahun lalu tetapi saya tidak lancarkan ia kerana ketika dalam tempoh berehat saya merasakan identiti muzik saya sudah hilang kerana pada satu ketika saya ada cuba ubah cara nyanyian saya dek kerana mahu mengikut muzik terkini, namun rata-rata peminat saya tidak suka dengan perubahan itu. Mujurlah saya juga segera sedar akan kesilapan itu.

"Selepas menghasilkan Cintai Dia, saya rasa saya sudah dapat kembali identiti dan rentak saya. Sekarang saya akan hasilkan karya-karya dengan sentuhan muzik yang muzik yang minimalis memandangkan pendengar sekarang suka kan muzik yang sebegitu," jelas Hazami yang juga sepanjang tempoh ini banyak melakukan kerja-kerja disebalik tabir.

Dalam perkembangan lain, Hazami dalam perancangan melancarkan album terbaru yang mengandungi lapan buah lagu. Selain itu, dia merancang mengadakan showcase, tidak lama lagi.

Sumber: MD

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


9 GAMBAR - AKSI ALIF SATAR & KEKASIHNYA SHADILA

Usia lebih muda enam tahun bukanlah penghalang bagi Alif satar atau nama penuhnya Muhammad Alif Mohd Satar mencintai kekasihnya yang bernama Shadila.

Bagaimanapun, ramai yang tertanya-tanya siapakah Shadila dan bagaimanakah rupanya? Adakah mereka berdua sama padan sama manis bak pinang dibelah dua? Nah... melalui Instagram, wajah Shadila mula tersebar apabila mereka sendiri memuat naik gambar tersebut.

“Meskipun dia (Shadila) lebih tua, namun bila bersama saya tidak merasakan perbezaan usia tersebut dan merasakan kami sebaya,” demikian pembayang Alif mengenai kekasihnya tidak lama dahulu.

Cayalah Alif..!

Klik gambar untuk imej besar...

X'TRA

Sebijik macam Berus Lee.. he he

Wajah Alif Satar ketika masih kanak-kanak

Artikel terdahulu:

ALIF SATAR DENGAN MOTOR DUCATI


PERCALONAN AME 2019 - NABIL & NEELOFA TARIK DIRI, ENGGAN DIPERKATAKAN

"Selepas enam tahun bergelar hos dan dicalonkan dalam AME rasanya sudah tiba masanya kami undur diri bagi mengelakkan orang kata ia anugerah syok sendiri dan hanya tuan rumah yang menang.

"Sudah enam tahun kami bersama MeleTOP. Rasanya sudah tiba masa untuk kami memberikan peluang kepada orang lain dan fokus kepada pengacaraan saja. Sekurang-kurangnya tidak akan timbul isu tuan rumah saja yang menang.

"Sejak tahun lalu sudah timbul isu ini dan banyak kritikan yang kurang menyenangkan diterima apabila menang sebelum ini sedangkan fokus saya hanya mengacara," kata pelakon, pengacara dan usahawan, Noor Neelofa yang menarik diri daripada pencalonan Anugerah Meletop (AME 2019).

Neelofa memberitahu keputusan itu dibuat bagi mengelakkan cakap-cakap yang tidak sedap didengar mengenai mereka dan tidak mahu orang mengatakan ianya anugerah syok sendiri.

Klik untuk gambar besar

Bukan hanya Neelofa sahaja, malah pasangannya dalam pengacara program MeleTOP iaitu Nabil Ahmad turut mengumumkan bahawa dirinya juga menarik diri.

Nabil pula berkata, walaupun pada awal bimbang dengan sambutan peminat terhadap keputusan itu, dia yakin mereka boleh menerimanya dengan hati terbuka.

"Kami sudah lama berfikir untuk membuat keputusan ini bukan dalam keadaan tergesa-gesa. Kami juga mahukan persaingan yang sihat dan bukannya selepas dapat anugerah ramai pula yang kecam tidak puas hati," ujarnya.

Sementara itu, Ketua Strategi Kandungan Hiburan Astro, Raqim Ahmad memaklumkan keputusan itu dibuat secara sukarela oleh kedua-duanya dan mereka mahu memberi ruang kepada artis lain.

"AME tahun ini memperlihatkan dua hos MeleTOP iaitu Neelofa dan Nabil Ahmad mengundurkan diri daripada semua kategori dipertandingkan pada tahun ini. Keputusan itu dibuat bagi memberi ruang kepada artis lain dan ia dibuat secara sukarela oleh kedua-dua mereka," jelasnya.

Dalam pada itu, meskipun kedua mereka menarik diri daripada dicalonkan, Neelofa dan Nabil masih lagi kekal sebagai hos AME2019 bersama Jihan Muse.

Tampil dengan tema 'Yang Legit, Yang Legend', AME2019 bakal berlangsung pada 21 April depan bertempat di Axiata Arena, Bukit Jalil pukul 9 malam.

Sebanyak 16 kategori dipertandingkan dan undian boleh dilakukan menerusi laman web AME2019 dan portal Era serta khidmat pesanan ringkas (SMS) bermula 19 Mac ini.

www.myartis.com / Sumber & foto: mStar & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANEZ SURAYA SELAMAT LAHIRKAN ANAK KEDUA, PEREMPUAN

Alhamdulillah... tahniah kami ucapkan kepada pelakon Hanez Suraya, 33, yang telah selamat melahirkan anak keduanya yang merupakan perempuan secara normal dengan berat 3.55 kilogram di sebuah pusat perubatan pada jam 9.11 pagi tadi.

Suaminya, Romie Razin Adillha Abd Rais, berkata isterinya kini dalam keadaan stabil: "Alhamdulillah, proses kelahiran berjalan lancar dan selamat. Isteri saya kini dalam keadaan stabil Dia memang wanita yang kuat".

Romie juga berkata, sehingga kini dia dan Hanez belum memutuskan nama untuk puteri kedua mereka: Belum ada ilham lagi. Pastinya kami mahu memberikan nama yang membawa maksud yang baik. Insya-Allah," kata yang mendirikan rumah tangga dengan Hanez pada 25 Mac 2015 dan kini dikurniakan dua cahaya perempuan, (sulung - Puteri Aleesya usia 3 tahun).

Klik untuk gambar besar

www.myartis.com / Sumber & foto: Berita Harian & Instagram Hanez Suraya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NAK HINA, HINALAH..." - AMMAR TINGGAL SIKAP BURUK, BAIKI PERKAHWINAN

"Nak hina- hinalah. Kalau mahu menilai saya daripada kesalahan yang telah saya lakukan, terpulang. Saya tidak sempurna. Setiap hari saya mencuba untuk memperbaiki diri menjadi lebih baik. Kalau ada perempuan muarah yang cuba mendekati, ianya sekadar sentuh dan saya akan tinggalkan mereka.

"Itu sewaktu saya masih muda. Sekarang sudah tua. Saya dah tak buat perkara itu. Saya cuba untuk menjadi seorang Muslim, suami dan ayah yang lebih baik," demikianlah kata pelakon Ammar Alfian yang meluahkan rasa kesal menerusi laman Instagram miliknya.

Pelakon filem 'Paskal' itu menjelaskan tindakannya memuatnaik foto bersama isteri pada Ahad lalu dengan tujuan untuk menyelamatkan perkahwinan mereka. Mengakui banyak melakukan kesilapan ketika usia muda, Ammar berkata, dia kini sedang berusaha untuk berubah menjadi seorang lelaki yang lebih baik dan bertanggungjawab.

Klik untuk gambar besar

Dalam pada itu, Ammar berkata, dia cuba meninggalkan sikap buruknya dan ingin memperbaiki rumah tangga mereka yang sedang bermasalah itu: "Sebelum ini saya mudah marah walaupun mereka hanya memandang kepada saya. Buat peminat, saya bukanlah seorang role model yang baik dan saya menyedarinya.

"Cukup untuk anda tahu, saya sedang mencuba yang terbaik untuk memperbaiki perkahwinan ini," jelasnya yang sebelum ini berkongsi foto memeluk isterinya, Nelissa Nezam yang kini sedang hamil lapan bulan berserta kapsyen memberi gambaran mereka sudah berbaik.

Bagaimanapun, Nelissa menjelaskan dia tidak akan kembali menjalani kehidupan bersama sebagai suami-isteri seperti yang digambarkan menerusi laman Instagram suaminya itu. Isu rumah tangga mereka mula menjadi bualan hangat netizen apabila Nelissa mendedahkan perlakuan curang suaminya secara terbuka di Instagram.

www.myartis.com / Sumber: mStar, Media Hiburan & Instagram Ammar Alfian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BANTU KELUARGA TAMPUNG KOS RAWATAN HOSPITAL - TABUNG KECEMASAN NAD ZAINAL DILANCARKAN

"Tabung Kecemasan ini adalah insiatif rakan rakan bagi menampung kos rawatan medikalnya di hospital pakar untuk membantu meringankan beban keluarganya. Bagi semua yang prihatin, mari kita sama sama berganding bahu untuk bantu bersama.

"Yang pastinya, jangan kita lupa titipkan doa untuk Nad Zainal agar kembali pulih sepenuhnya," tulis pengarah popular, Shahrulezad Mohameddin yang memaklumkan Tabung Kecemasan Nad Zainal telah dilancarkan bagi kegunaan rawatan pelakon itu di hospital pakar selain meringankan beban keluarganya.

Berkongsi perkara itu menerusi sebuah hantaran yang dimuat naik di akaun Instagram, jelas Shahrulezad, tabung tersebut adalah insiatif rakan rakan serta peminat

Kata Shahrulezad lagi, individu yang menggunakan Cash Deposit Machine (CDM) boleh menghantar emel resit kepada info@assiddiqaid.com.

Klik untuk gambar besar

Dalam pada itu, pengarah ini turut memohon agar peminat Nad tidak lupa untuk menitipkan doa dan berkongsi info tentang perkara ini supaya lebih ramai dapat membantu pelakon wanita berkenaan.

"Yang pastinya, jangan kita lupa titipkan doa untuk Nad Zainal agar kembali pulih sepenuhnya dan jangan lupa juga untuk kongsikan post ini agar lebih ramai dapat turut membantu," ujarnya.

Terdahulu, Nad telah dimasukkan ke Unit Rawatan Rapi (ICU) Hospital Pakar KPJ Ampang Puteri, Selangor akibat jangkitan kuman dan pendarahan pada paru-paru.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA CHE TA DITEGUR NETIZEN TERSERLAH WAJAH TUA, SIAP ADA KATA SEPERTI NENEK

Semua sedia mengetahui pelakon Rozita Che Wan sering tampil dengan fesyen dan gaya yang memukau. Malah ramai wanita diluar sana mengagumi Rozita atau lebih mesra disapa sebagai Che Ta yang tetap nampak muda meskipun usia hampir mencecah 50 tahun.

Namun baru-baru ini, penampilan Che Ta di Kedah Fashion Week 2022 telah menjadi perhatian apabila ditegur oleh netizen kerana tidak menutup aurat dengan sempurna.

Menerusi satu temu bual bersama media, Che Ta berkata dia mengakui kesilapannya memakai topi namun menampakkan telinganya. Bagaimanapun, lain pula netizen perasan menerusi video yang dikongsikan di Facebook itu apabila ada yang menegur wajah Che Ta semakin berusia.

Klik untuk gambar besar

Diruangan komen video tersebut, rata-rata netizen mengatakan wajah pelakon berusia 49 tahun itu sudah mula mempunyai kedutan serta menyamakan seperti nenek.

Bagaimanapun, ramai yang memuji Che Ta tetap kekal cantik meskipun tanpa mekap serta mengatakan isteri kepada Zain Saidin itu tetap menawan meskipun sudah berusia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUJUK ISTERI DENGAN PINANG SEMULA - AKHIRNYA USAHA SHUK BERJAYA, NAFI GIMIK

Umum sedia maklum mengenai rumah tangga pelawak dan penyampai radio, Shuk Sahar dan isterinya, Rossalennah Natassyiah Asshaferah yang sebelum ini hangat diperkatakan dek kerana kontroversi mengenai kecurangan di media sosial.

Namun terkini, selepas tiga minggu berantakan, Shuk telah membuat kejutan apabila melakukan live Instagram dimana dia menghantar rombongan 'meminang' isterinya sekali lagi. Dalam muat naik tersebut Shuk dilihat lengkap memakai baju pengantin.

Menerusi video itu, Shuk juga mengambil kesempatan memujuk isterinya dan usahanya itu akhirnya berjaya apabila mereka kembali berbaik pada malam Isnin. Menurut Shuk, 35, mereka juga sudah kembali tinggal sebumbung di Puncak Alam, Selangor.

"Sebelum ini saya balik kampung melawat mak ayah saya di Pulau Pinang dan malam semalam (Isnin), saya betul-betul pujuk Sera (isteri) dan jelaskan semua benda pada dia.

Klik untuk gambar besar

"Kalau kita berani buat salah, kita jangan takut mengaku kesalahan dan cari penyelesaiannya. Sekarang saya akan buat apa sahaja yang terbaik sebagai seorang suami dan bapa kepada anak-anak saya," katanya.

Dalam pada itu mengulas mengenai dakwaan netizen bahawa Shuk sengaja menjadikan konflik rumah tangganya sebagai gimik untuk sebuah produk kecantikan yang dijual isterinya, Shuk meminta orang ramai tidak membuat sebarang andaian.

"Semalam (Isnin) memang saya nak ambil kesempatan itu nak berbaik dengan isteri, sebab saya rasa ia masa yang sesuai dan ini juga merupakan idea pengasas produk tersebut, Joe.

"Pada saya, kita tak boleh nak betulkan semua orang (tanggapan orang). Takkanlah saya nak gunakan isu rumah tangga sendiri sebagai gimik," jelasnya.

Sementara itu, Shuk juga turut meluahkan rasa sedih kerana masih belum mendapat maklum balas dari pihak pengurusan Hot FM berkaitan penggantungannya.

Untuk makluman, Shuk digantung tugas bermula 25 Januari lalu sejak isu mengenai rumah tangganya kembali hangat diperkatakan dua hari sebelum itu.

"Sampai sekarang tiada feedback daripada Hot FM lepas saya dah beri surat balas kepada mereka. Sebenarnya, saya rasa tergantung juga la sebab tak tahu sampai bila status saya macam ini (tidak boleh bersiaran).

"Saya rindu sangat nak kembali on-air sebab saya dah empat tahun dengan Hot FM dan itu memang kerjaya utama saya," ujar Shuk yang mendirikan rumah tangga dengan Sera pada 2015 dan dikurniakan dua cahaya mata perempuan, Nur Qurratu Ain, 4, dan Nur Assyifatu Aimy yang berusia dua tahun.

www.myartis.com / Sumber & foto: Rotikaya, mStar & Instagram @rossa.sera

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


19 GAMBAR - SAMBUTAN HARI LAHIR ANAK LINDA RAFAR

Gambar-gambar majlis sambutan hari lahir anak Linda Rafar iaitu Syed Rezaqib dan Syed Rezariq semalam (1 Mei 2014). Majlis tersebut telah diadakan secara sederhana oleh mereka sekeluarga di Mini Putt Citta Mall, Ara Damansara, Petaling, Selangor.

Untuk info, gambar menarik ini telah dirakamkan oleh jurugambar rasmi mereka iaitu ChozenPhotowork. Manakala kek pula disediakan oleh Elynn Nordin dan Candy Buffet hasil olahan MYEvent4U.

Selamat hari lahir diucapkan buat Rezaqib dan Rezariq!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"DIA BERGAMBAR SEKADAR PEMINAT SAJA" - SHARNAAZ NAFI PRAMUGARI KEKASIHNYA

"Mana ada. Dia bergambar sekadar peminat saja. Kami bertemu ketika saya menaiki penerbangan di mana dia bekerja. Lagipun semua pramugari baik-baik. Jadi, saya layankan saja,"itulah jawab pelakon Sharnaaz Ahmad yang menyangkal dakwaan mengatakan dirinya sudah menemui pengganti ekoran penularan video bersama seorang wanita di aplikasi TikTok.

Perkara itu dijelaskan sendiri Sharnaaz ketika diminta mengulas mengenai khabar angin yang mendakwa dirinya sedang mendekati seorang wanita dipercayai pramugari sebuah syarikat penerbangan.

Enggan terus memanjangkan salah faham yang timbul, Sharnaaz menafikan sudah lama mengenali wanita berkenaan menerusi Tik Tok, selain menjelaskan wanita yang menggunakan akaun @Diyya.eqa itu hanyalah sekadar peminat yang bergambar dengannya.

Klik untuk gambar besar

Spekulasi mula tercetus apabila Sharnaaz dan wanita itu saling mengikuti satu sama lain di Instagram. Sebelum ini, nama Sharnaaz menjadi topik bualan warganet di media sosial selepas tular foto berdua dengan seorang wanita di aplikasi TikTok.

Di ruangan komen, rata-rata netizen mula membuat andaian dengan mendakwa wanita itu adalah kekasih kepada pelakon berusia 37 tahun itu.

Menerusi video berkenaan, wanita dikenali sebagai Diyya Eqa itu memuat naik video dirinya menggunakan ciri kesan khas dalam TikTok yang dikenali sebagai Double Layer. Double Layer merupakan ciri kesan khas ditawarkan menerusi aplikasi TikTok yang membolehkan pengguna menggabungkan dua gambar bagi mendedahkan foto kedua yang disembunyikan di sebalik gambar pertama secara perlahan-lahan.

Video yang mendapat lebih daripada 30,000 tanda suka itu menjadi bualan hangat netizen yang turut mengaitkan wanita itu adalah individu sama didedahkan anaknya, Jebat Jayden sebelum ini.

"Ini ya awek yang Jebat kata tu. Teman wanita Baba. Jebat tak salah terlepas cakap. Owh ini ke yang Jebat sebut Iqa tu. High taster Baba Jebat ni." - "Cantik! Sepadan mereka berdua. Lain macam pandangan Baba Jebat," antara komen-komen yang ditinggalkan netizen di TikTok.

Untuk makluman, Sharnaaz pernah mendirikan rumah tangga dengan Noor Nabila pada 31 Mac 2017 sebelum pasangan itu mengambil keputusan bercerai pada 9 Julai 2020. Pasangan itu dikurniakan seorang cahaya mata iaitu Jebat Jayden Ahmad yang kini berusia empat tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY NAFI TOLAK ISLAM DEK KERANA TOLAK PU: "TAK BOLEH PAKSA, SAYA ADA HAK PILIH"

"PU tak boleh paksa saya untuk selesa dengan dia. Kalau dia jemput saya untuk diberikan nasihat tapi saya tak nak, jangan la terasa hati. Macam dikata seolah-olah saya menolak ajakan dia, saya menolak Islam. Tidak! Saya hanya menolak pelawaan awak sebab saya tak selesa dengan awak.

"Awak tak boleh paksa orang untuk suka awak. Saya ada hak untuk memilih," demikian jelas usahawan kontroversi, Safiey Illias yang menegaskan dia hanya menolak ajakan Pencetus Ummah (PU) untuk bertemu bukan ajaran Islam.

Jelas Safiey, PU terbabit tidak boleh memaksa kerana dia berhak untuk memilih dengan siapa yang dia selesa. Sementara itu, pelantun lagu Syinta Gila ini berharap agar teguran dibuat dengan cara yang betul kerana dia seorang yang bersikap terbuka.

"Biasanya saya memang akan rujuk, mereka akan datang rumah. Kadang-kadang tu tak beritahu dan tidak diwar-warkan di media sosial pun. Mereka memang ikhlas. Saya sangat terbuka untuk terima nasihat sebab bagi saya ia satu pengetahuan.

"Meskipun dah tahu tapi kita bukanlah manusia yang baik. Sekurang-kurangnya orang tegur kerana orang sayang. Cuma cara nak tegur biarlah betul. Bukan kau tegur, hujung-hujung kau jual buku. Itu namanya kau yang kena tegur," katanya lagi.

Sebelum ini, Safiey menyatakan kesediaannya untuk bertemu dengan mana-mana pendakwah yang berniat untuk membimbingnya. Oleh sebab itu, PU Syed Bakri menjemput Safiey dan Nur Sajat untuk bersemuka dengannya yang kini berada di Ipoh, Perak. Namun, Safiey mengubah keputusannya dan hanya ingin bertemu dengan Ebit Lew.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR TERKINI ANAK KEDUA ALMY NADIA & FIZZ FAIRUZ

Gambar-gambar terkini anak kedua kepada pasangan Almy Nadia dan Fizz Fairuz yang lahir pada 26 September lalu.

Sehingga kini, pasangan sama cantik sama padan ini belum lagi mendedahkan wajah penuh kedua mereka.

Menerusi komen di laman Instagram Almy, kami difahamkan bahawa nama anak kedua mereka ini adalah Aurora. Jika benar anak kedua Almy dan Fizz ini Aurora, sedap nama ini.

"Ini kejadian semalam... pengorbanan seorang mama.. kena dukung 2 orang anak dalam 1 masa.. sorang 12 kilo (1 tahun 10 bulan) sorang 6 kilo(2 bulan setengah) memang pecah peluh.... apa-apa pun mama tetap bangga jadi seorang mama dapat spentime dengan anak-anak, dapat tengok anak membesar depan mata," ujar Almy di IG.

Anak sulung kepada Almy dan Fizz ini bernama Nur Afrina Arianna yang kini berusia setahun. Dalam pada itu, pasangan ini juga mempunyai anak angkat bernama Nur Afrina Darwisya, 7 tahun.

Foto: Almy Nadia IG & Fizz Fairuz IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"BUJANG TERLAJAK" - SUAMI HELIZA HELMI NAFI DAKWAAN DIRINYA DUDA

Kisah penyanyi dan aktivis kemanusiaan, Datin Seri Heliza Helmi bersama suaminya, seorang ahli perniagaan, Datuk Seri Mahadi Badrul Zaman masih menjadi bahan bualan ramai di media sosial, sejak pasangan ini mendirikan rumah tangga.

Meninjau ke ruangan komen gambar dan video pernikahan pasangan baharu ini yang dimuat naik ke media sosial, rata-rata orang ramai mendakwa suami Heliza itu merupakan seorang duda dan perkahwinan bersama Heliza adalah kali yang kedua.

Bagaimanapun, Mahadi tampil menjelaskan status sebenar beliau menerusi sebuah rancangan televisyen hari ini bagi menjawab persoalan dan dakwaan yang diberikan oleh orang ramai.

"Ingin saya jelaskan, sebelum kahwin saya seorang teruna dan bujang. Boleh dikatakan bujang terlajak, umur 38 baru dapat bidadari syurga yang diizinkan Allah untuk dijadikan pasangan suami dan isteri," katanya yang juga berharap orang ramai sentiasa mendoakan kebahagiaan mereka agar kekal hingga ke Jannah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALIFF HANYA JUMPA ANAKNYA BILA SAYA KE SANA... SELEBIHNYA VIDEO" - BELLA

Kini sering ke Singapura kerana memenuhi jemputan serta tawaran kerja di sana, pelakon Bella Astillah mendedahkan anaknya, Mohamad Ayden Adrean, 2, hanya akan berjumpa bapanya, penyanyi dan pelakon Aliff Aziz jika secara kebetulan dia mempunyai urusan kerja di negara jiran itu sahaja.

"Saya kini banyak menerima tawaran serta undangan kerja di sana. Biasanya kalau ada kesempatan saya akan bawa Ayden bersama untuk berjumpa bapanya. Jadi setakat ini Aliff hanya berjumpa dengan anaknya bila saya datang ke sana sahaja. Dia okay dengan keadaan itu, selebihnya dia menghubungi menerusi panggilan video sahaja," katanya.

Umum mengetahui mahligai yang dibina Bella dan Aliff selama tiga tahun itu berkecai apabila suaminya itu didakwa kerap berlaku curang bersama wanita lain. Bella memfailkan permohonan cerai secara baik terhadap Aliff pada 21 Mac lalu selepas beberapa kali tertangkap menjalin hubungan dengan wanita lain. Bella dan Aliff berkahwin pada 9 September 2016 dan dikurniakan seorang anak, Ayden yang kini berusia dua tahun.

Klik untuk gambar besar

www.myartis.com / Sumber & foto: Astro Gempak, Instagram Bella Astillah & Aliff Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"WALAUPUN BUKANLAH DIBESARKAN IBU KANDUNG" - WAWA RAI BIRTHDAY IBU

"Tips murah rezeki, bahagiakan orang tuamu... Selamat ulang tahun mak.. walaupun Wawa bukanlah dibesarkan oleh ibu kandung, Wawa cuba sedaya upaya untuk adil kepada kedua ibu. Mencuba menjadi anak yang sentiasa membahgiakan ketiga tiga orang tua ku.

"Kalau ada yg sama macam wawa (bukan dibesarkan oleh ibu kandung) sayangi mereka .. kasihi mereka.. selagi masih ada. Hargai waktu yg dipunya.. tu la kata-kata Bunga Citra Lestari yg wawa akan ingat sampai bila-bila.

"Hargai setiap moment setiap waktu yang kita punya btw mak happy sangat dapat #wawagiftset @wawacosmeticshq tu," itulah kata-kata pelakon dan usahawan Wawa Zainal menerusi sebuah video sambutan ulang tahun kelahiran ibu kandungnya yang dimuat naik di laman Instagram.

Klik untuk gambar besar

Baru-baru ini, Wawa telah membuat kejutan sempena ulang tahun kelahiran ibu kesayangannya dan apa lebih istimewanya apabila isteri kepada pelakon Aeril Zafrel ini memberikan ibunya sebuah kek yang berisi wang tunai.

Menerusi satu video yang dikongsikan Wawa atau nama sebenarnya Nur Hawa Zainal Abidin, jelas kelihatan ibunya terkejut selepas menarik kertas yang ada pada kek itu.

Tetap memberikan kasih sayang sepenuhnya meski tidak dibesarkan ibu kandung, Wawa dalam masa sama turut menitipkan kata nasihat untuk sentiasa melakukan kebaikan kepada ibu bapa.

Melihat di ruangan komen pula, Wawa turut ditanya peminat mengenai siapalah wanita yang raikan itu, lalu memberitahu dia ialah ibu kandungnya. Sehingga kini, video yang dimuatnaik telah pun menerima lebih 400,000 tontonan.

Untuk makluman, Wawa berkahwin dengan Aeril pada 2013 dan dikurniakan tiga cahaya mata, Ahmad Fakhruddin Attar, 7, Hayla Maghfiratul Adzkiyaa, 5 dan Aya Soffya, setahun.

 KLIK VIDEO DIBAWAH INI UNTUK TONTON

www.myartis.com / Sumber & foto: Media Hiburan, Astro Gempak & Instagram Wawa Zainal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WANITA DI HOTEL & KAFE - POLIS SAHKAN BUKAN ZALINA AZMAN TAPI GELANDANGAN

"Pihak kami sudah menyemak dengan pekerja cafe itu dan mendapati (wanita) yang datang ke cafe berkenaan adalah gelandangan yang dijumpai di Taman Tasik Shah Alam, Seksyen 14. Pihak kami (polis) ada jumpa (wanita itu) di taman tasik berkenaan.

"Siasatan mendapati, semua (yang ditemui) adalah orang yang sama dan bukan Zalina," itulah jelas Ketua Polis Daerah Shah Alam, Asisten Komisioner Mohd Iqbal Ibrahim yang mengesahkan wanita yang ditemui di beberapa lokasi sekitar Shah Alam termasuk di sebuah restoran, hotel itu bukan bekas personaliti TV3, Zalina Azman yang hilang seperti didakwa.

Asisten Komisioner Mohd Iqbal Ibrahim berkata, siasatan mendapati wanita yang ditemui orang awam itu adalah seorang gelandangan dan pihaknya sudah pun berjumpa dengan wanita tersebut.

Klik untuk gambar besar

Sejak beberapa hari lalu hangat diperkatakan mengenai berita kehilangan Zalina Azman yang dilaporkan hilang sejak 8 bulan lalu. Semalam, tular perkongsian di media sosial ada idividu mendakwa menemuai wanita dipercayai bekas pembaca berita itu di sebuah kafe dan didakwa seolah-olah berada dalam keadaan tidak sihat dan menggigil ketakutan.

Polis mendedahkan rakaman litar tertutup (CCTV) mirip Zalina memasuki sebuah hotel di Shah Alam pada Isnin lalu. Menerusi rakaman itu, wanita tersebut berpakaian serba hitam berjalan masuk di ruangan lobi sambil membawa dua buah beg. Dalam pada itu, pihak polis turut memuji usaha dan niat baik orang ramai yang membantu pihak berkuasa untuk menjejaki Zalina.

"Niat (orang awam) baik untuk membantu cuma individu itu bukan Zalina. Pihak polis mengalu-alukan orang ramai untuk terus menyalurkan maklumat sehingga Zalina berjaya ditemui," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALMY NADIA: "TAK BOLEH TAHAN, LAMA BAGI MUKA... KOMEN SERUPA PENGHUNI SYURGA"

Pelakon Datin Almy Nadia menerusi laman Instagram telah menegur sikap tidak beradab segelintir individu selepas sering menerima kecaman dan komen negatif daripada netizen. Menerusi Instagram, Almy berkata dia terpaksa menulis luahan mengenai isu berkenaan dan meminta netizen yang kurang senang segera berhenti daripada mengikuti laman sosialnya.

"Lama pendam perasaan tapi hari ini tak boleh tahan terpaksa luah... sajalah nak cakap, siapa-siapa yang tak suka kami tak payahlah nak follow kami, faham! Lepas tu hampa (kamu) masuk dalam Instagram kami komen kat kami serupa hampa penghuni syurga, apa sahaja yang melibatkan kami yang membuatkan hampa cemuih (bosan) baik hampa tak payah nak tambah dosa di bulan puasa ni.

"Lama betul kami perhati tau bagi muka kat hampa yang datang masuk Instagram kami lepas tu komen serupa good-good pula! Lama kami tahan tapi hari ini tak tahan... sajalah nak luah agar hati kami lega sikit, yang hampa ahli syurga tak usah datang Instagram kami tau," katanya.

Sementara itu, isteri kepada aktor Datuk Fizz Fairuz ini berkata perkongsiannya di laman sosial berkenaan adalah mengenai realiti kehidupannya yang sebenar. Justeru itu, dia lebih senang menyekat akaun yang menulis komen negatif bertujuan untuk mencetus provokasi dan penghinaan terhadap dirinya.

Klik untuk gambar besar

"Kami tak adalah elok mana, kami jadi diri sendiri saja, tak mahu letak gambar atau video jadi orang lain, kami tak suka macam tu sebab ini Instagram kami. Maaf buat sesiapa yang kena block, bagitahu awal-awal terpaksa block sebab kami tak mahu cari dosa nak baca komen tak elok dan nanti syaitan hasut suruh balas... dari cari dosa baik kami sekat!," ujarnya.

Berdepan dengan pelbagai ragam netizen, Almy berkata Fizz sering menasihatinya supaya mengabaikan komen negatif tersebut: "Suami kami selalu pesan jangan baca, jangan balas sebab mereka tak betul pun nak ikutkah?

"Jadi tak perlu layan, kami pun malas layan... tapi ni terpaksalah tulis supaya anda faham. Saya ni jenis baca komen, macam komen pelik-pelik saya tak balas dan terus padam dan block saja. Mohon maaf pada semua!," katanya.

www.myartis.com / Sumber & foto: mStar, Instagram Almy Nadia & Fizz Fairuz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZWAN ALI DISIASAT POLIS

"Siasatan dijalankan Unit Siasatan Jenayah Terkelas (USJT) Bahagian D5 JSJ Bukit Aman mengikut Seksyen 504 Kanun Keseksaan dan Seksyen 233 Akta Komunikasi dan Multimedia 1998.

"Azwan dipanggil ke Pejabat USJT Bukit Aman bagi membantu siasatan hari ini," kata Pengarah Jabatan Siasatan Jenayah (JSJ) Bukit Aman, Datuk Huzir Mohamed.

Untuk makluman, Polis Diraja Malaysia (PDRM) bertindak demikian bagi menjalankan siasatan terhadap pengacara Azwan Ali kerana dipercayai memperlekehkan proklamasi darurat yang diisytiharkan Yang di-Pertuan Agong Al-Sultan Abdullah Ri'ayatuddin Al-Mustafa Billah Shah dalam rakaman video berdurasi 41 saat ditularkan pemilik akaun Facebook Zai Mikail pada 12 Januari lalu.

"Tindakan tegas tanpa kompromi akan diambil terhadap individu yang sengaja mengancam keselamatan dan ketenteraman awam," ujarnya dipetik sebagai berkata dan siasatan akan diteruskan untuk mengenal pasti pemilik akaun Facebook yang memuat naik dan menularkan klip video berkenaan.

Sehubungan itu juga, PDRM menggesa orang ramai supaya menjadi pengguna media sosial bijak, berhemah dan tidak menggunakan platform itu sehingga boleh mendatangkan kegentaran awam serta mengganggu gugat keharmonian negara.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TANPA KASIH SAYANG & NAFKAH SEORANG BAPA, MAMA BERJAYA BESARKAN KAMI" - FASHA

Insan yang bergelar ibu, pengorbanan mereka amat sukar untuk dibalas, apatah lagi ibu tunggal yang membesarkan anak-anak seorang diri. Itulah yang dikongsikan oleh pelakon jelita Fasha Sandha tentang ibunya, Hatijah Teh Man atau lebih mesra dipanggil Mama Sandha.

"Ibu saya, Mama Sandha adalah ibu yang membesarkan kami adik beradik di atas penat lelah bekerja siang dan malam. I am so proud of her, walaupun seorang ibu tunggal, masih mampu memberikan keselesaan dan membeli rumah buat kami tinggal.

"Kehidupan kami tidak senang, ke sana kemari berbasikal, berpanas, tapi Alhamdulillah, kami bahagia, walau TANPA kasih sayang dan kiriman nafkah daripada seorang bapa, mama berjaya membesarkan kami sehingga besar," tulis Fasha tentang ibunya.

Tambah Fasha, apabila teringatkan ibunya, pasti dia akan terkenang saat ibunya mengayuh basikal menghantar mereka ke sekolah. Kemudian bergegas ke tempat kerja dan memasak di pagi hari sebelum keluar.

Klik untuk gambar besar

"Walaupun selalunya hanya telur ayam dan ikan rebus untuk Puss (kucing kami) kenangan yang mampu membuatkan saya tersenyum. Hari Sabtu jalan-jalan dengan mama pergi pasar dan mama masakkan lauk sedap.

"Syukur Alhamdulillah, kami selalu bersyukur. Sejak kecil, walaupun bukan hidup senang, Hari-hari selalu pesan pada diri untuk bersederhana dan selalu bersedekah. Walaupun memberi makan pada haiwan, itu juga sedekah.

"Syukur berkat kesyukuran, kini Allah gantikan dengan kebahagiaan, keselesaan dan kesempurnaan kerana kini saya juga seorang ibu kepada #iburayfalraysha dan anak dalam kandungan. Alhamdulillah," coret Fasha lagi.

Fasha mengambil kesempatan untuk mengucapkan Selamat Hari Ibu buat mama yang tersayang dan mendoakan semoga diberi kesihatan yang baik dan semoga bahagia dunia dan akhirat: "Ya, Hari-hari adalah hari untuk ibu tetapi hari ini (10 Mei, Ahad) Adalah hari yang diraikan di seluruh dunia.

"Selamat hari ibu juga buat ibu mertua terbaik ku dan semua ibu yang ada didunia ini. Sesungguhnya Pengorbanan ibu tidak mungkin dapat dibalas. Hargailah mereka selagi mereka masih ada," tuturnya.

Fasha yang berkahwin dengan pelakon Aidil Aziz pada tahun 2019 itu kini sedang menanti kelahiran anak pertama mereka berdua. Melalui perkahwinan Fasha sebelum ini bersama Toh Muda Rizal Ashram, Fasha dikurniakan dua orang cahaya mata iaitu Putra Rayfal Ramli dan Putri Raysha Jemaima.

www.myartis.com / Sumber & foto: Astro Gempak & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN BERCINTA & 'DIKAWAL' PENGURUS, ANAS - SITI NORDIANA TAMPIL NAFI

Baru-baru ini timbul dakwaan mengatakan penyanyi dan pelakon Siti Nordiana atau Nana, 36, terlalu dikawal oleh pengurusnya, Anas Osman dalam segala hal. Bagaimanapun, dakwaan tersebut telah dinafikan oleh menafikan Nana.

Ia berikutan, timbul lagi desas-desus mengatakan Nana sukar membuat keputusan sendiri dalam tindakannya, kerana dipantau sepenuhnya oleh Anas.

Malah, mereka juga dikait mempunyai hubungan istimewa selain pada dasarnya, masing-masing profesional  sebagai artis dan pengurus. Mengulasnya, Nana menafikan tegas kerana di antara dia dengan Anas memang berurusan dalam soal kerja sepenuhnya.

"Saya diam-diam sekarang pun, ada juga muncul cerita ini lagi. Baiklah, selama menjadi pengurus, Anas tak pernah mengawal segalanya termasuk tindakan dan keputusan saya. Kami selalunya akan berbincang.

"Untuk kaitan kisah cinta itu, ia perkara lama. Sebelum ini pun, kami pernah dikatakan bercinta dan saya sudah memberikan penjelasannya.

"Sekarang, kalau masih timbul lagi yang kata kami bercinta, biarlah. Saya tak perlu ambil peduli pun, sebab ia hanya gosip dan dakwaan sahaja. Kami pun profesional bekerja," katanya kepada Harlan Metro.

Nana yang baru muncul dengan lagu baru berjudul 'Angkara' pada Julai lalu, mengakui amat bersyukur kerana karya itu diterima baik dan mendapat sambutan peminatnya.

Klik untuk gambar besar

Apatah lagi, Nana mengguna pakai konsep menghasilkan drama pendek untuk beberapa episod sebelum melancarkan video muzik penuh lagu Angkara itu yang kini mencatat 2.4 juta tontonan di YouTube.

Bagi Anas pula, dia melihat tindakan dikata terlalu 'mengawal Nana' itu sebagai tanggungjawab selaku pengurus yang dibayar gaji setiap bulan.

"Saya hanya menjalankan tugas sebagai pengurus Nana. Malah, setahu saya selama ini Nana tak terlalu dikawal pun, cuma saya selalu pastikan dia memberi kerjasama baik kepada semua pihak yang berurusan dengan kami.

"Apapun, saya tak terkejut langsung dengan dakwaan yang timbul kerana dah pelbagai cerita dilemparkan, tapi saya biar dan tak layan," katanya.

Menurut Anas, kini apa yang menjadi cabaran untuknya adalah merancakkan semula kerjaya seni Nana. Katanya, banyak perancagan tergendala dan harus diatur semula.

Ujarnya, rentetan penularan Covid-19 yang melanda negara kini, program hiburan sangat terhad. Apapun, kini Nana dalam proses menyiapkan lagu duet dan album mini istimewa buat peminat.

www.myartis.com / Sumber & foto: Harian Metro & Instagram Siti Nordiana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RUPA-RUPANYA MAIN TELEFON..." - WANI KAYRIE NYARIS KEMALANGAN

Penyanyi Wani Kayrie, 20, menerusi laman Insta Story memberitahu kereta yang dipandunya hampir dilanggar kenderaan lain pada tengah malam, Rabu. Lebih membuatkan Wani atau nama sebenarnya Syazwani Abdullah berang apabila melihat individu yang hampir melanggarnya itu sedang bermain telefon ketika sedang memandu.

"Kejadian itu berlaku ketika saya dalam perjalanan pulang ke rumah dan hampir nak sampai. Ketika itu, kereta saya berada di laluan kiri menaiki bukit. Tiba-tiba saya sedar ada kereta dari hadapan nak turun bukit laju ke lorong kiri yang sepatutnya dia berada di lorong kanan.

"Kereta itu hampir nak 'cium' kereta saya tapi nasib baik dia sempat elak. Tapi yang buat saya marah bila nampak dia rupa-rupanya sedang main telefon sambil memandu," katanya.

Sebelum ini, Wani memuatnaik status di Instastory meluahkan rasa berang dengan tindakan cuai pemandu wanita yang hampir melanggarnya. Wani turut menasihati pemandu kenderaan lain supaya tidak menggunakan telefon bimbit ketika memandu kerana boleh bahayakan keselamatan orang lain.

Klik untuk gambar besar

Dalam pada itu, penyanyi lagu Magika ini memberitahu kejadian tersebut turut menyebabkan dia berasa trauma sehingga kini: "Sebenarnya sudah beberapa kali juga saya hampir dilanggar. Tapi semalam pertama kali kejadian itu berlaku ketika sedang menaiki bukit.

"Memang sehingga kini, saya jadi trauma pula. Yela... kita punyalah berhati-hati dan bawa perlahan tapi sebab kecuaian orang lain, kita pula yang hampir jadi mangsa," ujarnya.

Biarpun kita sudah berhati-hati dalam pemanduan namun tetap berhadapan dengan risiko kemalangan akibat kecuaian orang lain. Apa kata anda?

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONSERT LANTERA TIMUR - SITI SAH KUTIP RM1 JUTA

Datuk Siti Nurhaliza sah berjaya mengutip RM1 juta melalui persembahan konsert solo tradisional iaitu Lantera Timur di Istana Budaya pada 20 hingga 22 September dan 24 September 2013 lalu.

Perkara tersebut disahkan oleh Ketua Pengarah Istana Budaya, Datuk Mohamed Juhari Shaarani yang menyatakan persembahan solo Siti itu merupakan yang paling berjaya setakat ini. ia mengatasi beberapa acara lain yang diadakan di pusat kebudayaan itu daripada segi kutipan tiket.

Klik untuk imej besar...

"Sebelum ini belum ada lagi persembahan solo daripada mana-mana artis yang mampu mencatatkan penjualan tiket mencecah RM1 juta dan Siti telah memecahkan rekod tersebut.

"Angka itu mampu meningkat lebih lagi namun persembahan pada malam terakhir pada 24 September lalu bagaimanapun sebahagiannya dibuka kepada tetamu khas," katanya dipetik sebagai berkata.

Bagaimanapun, Kumpulan Wings yang mengadakan 'Konsert Wings Opera Hidup' pada tahun 2011 masih lagi mengungguli persembahan 'artis berkumpulan' dengan jumlah kutipan sama.

Datuk Mohamed berkata demikian ketika ditemui media di Petaling Jaya ketika ditanya mengenai sejarah kutipan terbaik semenjak penubuhan Istana Budaya.


SAMBUT BIRTHDAY KE-31 - PEMINAT DOAKAN TERBAIK BUAT MIA AHMAD & SUAMI

Menerusi laman Instagram, pelakon, Mia Ahmad telah berkongsi sebuah video momen manis dimana suaminya, penjaga gol pasukan bola sepak Johor Darul Takzim (JDT), Mohd Izham Tarmizi Roslan menyambut hari jadinya dengan cara yang paling simple tetapi romantik.

Video tersebut merakamkan Izham menyanyikan lagu 'Happy Birthday' manakala Mia sedang duduk berhadapan sebiji kek yang dihiasi oleh kelopak bunga mawar merah disekelilingnya.

"I am another year older, wiser and more grateful. Thank you Allah. ❤ #22288 #feb22 #tigaplohsatu," tulisnya secara ringkas.

Klik untuk gambar besar

Menerusi ruangan komen, rata-rata pengikut Mia turut sama menyampaikan ucapan ulang tahun kelahiran serta mendoakan yang baik-baik kepada pasangan berkenaan.

Terdahulu, Mia atau nama sebenarnya Shamiha Ahmad Baderi dan Izham berkahwin pada 13 Januari 2017 di Taiping, Perak selepas setahun berkenalan.

Hasil perkahwinan itu, pasangan ini dikurniakan seorang cahaya mata lelaki, Sayf Issa pada 28 September 2018.

www.myartis.com / Sumber & foto: Astro Gempak & Instagram Mia Ahmad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGANJUR CULAS DUIT TEATER NAK BERTANDING JADI YB SARAWAK - AKMA BENGANG, TUNTUT HUTANG

"Isu bayaran teater ini sudah lama, dekat 10 tahun. Bukan saya sengaja bangkitkan isu ini tapi cuma mahu dia berlaku adil. Kami semua para pelakon teater muzikal 'Terima Kasih Cinta' masih lagi berhubung antara satu sama lain, terkejut apabila mengetahui yang dia kini bakal menjadi calon wakil rakyat.

"Saya agak terkilan dengan apa yang terjadi, macam mana dia boleh terfikir untuk jadi wakil rakyat sedangkan hutang lama masih lagi belum diselesaikan.

"Ada antara kru yang terlibat sudah meninggal dunia," kata penyanyi dan pengacara Akma Abdullah yang bengang bayaran belum diterima dan menggesa seorang individu yang didakwa penganjur sebuah teater melunaskan hutangnya yang tertunggak sejak 10 tahun lalu.

Ujar Akma, 36, hutang yang dimaksudkan itu ialah 50 peratus baki bayaran teater muzikal 'Terima Kasih Cinta' yang dibintanginya pada sekitar tahun 2011. Tuntutan hutang itu diungkit semula selepas individu berkenaan dikhabarkan bakal bertanding dalam Pilihan Raya Negeri (PRN) Sarawak yang akan datang.

Klik untuk gambar besar

Terdahulu, bekas bintang Akademi Fantasia musim ketiga (AF3) itu dan beberapa pelakon teater muzikal 'Terima Kasih Cinta' meluahkan perasaan tidak puas hati di laman Twitter dan menuntut baki bayaran yang masih tertunggak.

"Kalau mahu bertanding dan menjadi calon, selesaikan dulu apa yang tertangguh. Jadi bijak memilih ya teman-teman di Sarawak," luah mereka di Twitter.

Selain itu, Akma berkata, dia bersama pelakon lain serta kru sudah memberikan komitmen sepenuhnya bagi menjayakan pementasan tersebut. Katanya, persiapan untuk pementasan mengambil masa selama enam bulan dan terpaksa menolak 'job' lain bagi memberikan perhatian kepada projek itu.

"Kami para pelakon dan kru yang lain memang berhempas pulas menjayakan teater muzikal tersebut, kami mengambil masa enam bulan untuk buat persediaan dan sebagainya. Enam bulan tu bukan sekejap ye, kami tidak dapat terima job lain kerana komitmen untuk muzikal tersebut," ujarnya.

Tambah Akma, dia sudah beberapa kali cuba berjumpa dengan individu berkenaan, bagaimanapun usahanya gagal apabila pihak tersebut hanya sekadar berjanji untuk membayar.

Teater muzikal 'Terima Kasih Cinta' dipentaskan di Istana Budaya pada 19 Februari hingga 6 Mac 2011 turut dibarisi pelakon hebat seperti Safura, Norish Karman, Vince Chong, Farahdhiya, Amerul Affendy, Iedil Putra dan Tony Eusoff.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNAH ADA RASA MARAH, SIMPAN DENDAM - LUNA MAYA AKUI KEMBALI BERHUBUNG DENGAN ARIEL NOAH

"Kami bercinta dalam tempoh masa yang panjang. Banyak sejarah antara kami. Pernah ada rasa marah dan menyimpan dendam padanya. Sekarang kami dalam fasa hubungan yang baik. Kami selalu berbual dan bertanya khabar. Saya tidak tahu soal jodoh. Dahulu saya pernah katakan tidak mahu bersama Ariel kerana terlalu marah.

"Untuk kembali bersama mestilah kedua-duanya setuju. Kami belum ke arah itu," demikian jelas pelakon Luna Maya yang dia sudah pun berbaik dengan bekas kekasihnya, Ariel Noah, meskipun sebelum ini memberitahu pernah menyimpan perasaan marah dan dendam terhadapnya.

Menurut Luna, apa yang berlaku sebelum ini adalah kisah lama mereka dan kini mereka saling berhubung serta bertanya khabar. Dalam pada itu, Luna berkata dia tidak menolak jika ada jodoh diantara mereka nanti namun buat masa ini belum lagi kearah itu.

Klik untuk gambar besar

"Kami bercinta dalam tempoh masa yang panjang. Banyak sejarah antara kami. Pernah ada rasa marah dan menyimpan dendam padanya. Sekarang kami dalam fasa hubungan yang baik. Kami selalu berbual dan bertanya khabar," katanya.

Apabila bercakap tentang kisah cinta sebelum ini, Luna berkata dia sering menyalahkan diri sendiri apabila hubungan yang terjalin tidak bertahan lama.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUARGA POSITIF COVID-19 - DEEN HOT FM MOHON DOAKAN KEMBALI SIHAT

Menerusi muat naik di laman Instagram, penyampai radio Hot FM, Deen, 33, telah berkongsi khabar duka apabila ibu bapa dan tiga anggota keluarganya yang lain iaitu kakak, adik bongsu dan anak saudara disahkan positif Covid-19. Deen atau nama sebenarnya, Nordin Madian berkata, mereka kini sedang dirawat di Miri, Sarawak.

"Saya baru tahu berita ini semalam. Pada mulanya, adik perempuan saya yang tinggal bersama keluarga di Miri positif Covid-19, Khamis lalu.

"Jadi, seluruh ahli keluarga saya yang lain menjalani ujian saringan Sabtu lalu. Semalam keputusan mendapati ibu, bapa, kakak, adik bongsu dan seorang anak saudara saya turut disahkan positif.

"Apa yang paling dibimbangkan adalah keadaan kedua orang tua saya. Mereka tidak bergejala tetapi disahkan positif. Namun, saya tetap rasa gundah kerana mereka sudah berusia," katanya.

Klik untuk gambar besar

Pengendali segmen Jam Hot bersama Haziq dan Fad ini turut memohon doa orang ramai supaya ahli keluarganya kembali sihat.

"Setakat ini, keadaan semua terkawal dan mereka bakal dipindahkan ke pusat kuarantin di sana. Saya mohon doa orang ramai supaya ahli keluarga saya diberikan kesembuhan dengan segera," tuturnya lagi.

Dalam masa sama, Sarawak merekodkan kes harian positif Covid-19 tertinggi berbanding negeri lain di seluruh negara.

www.myartis.com / Sumber & foto: Harian Metro & Instagram Deen Hot FM

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PEMBACA BERITA RTM, FARIT ISMETH EMIR DIJEMPUT ILAHI

Takziah kami ucapkan kepada keluarga pembaca berita Radio Televisyen Malaysia (RTM) iaitu Farit Ismeth Emir atas pemergiannya yang meninggal dunia akibat kanser paru-paru di Hospital Assunta, Petaling Jaya, Selangor.

Pengurus kepada DJ Fuzz iaitu Mia ketika dihubungi turut mengesahkan bapa penyanyi rap itu mengembuskan nafas terakhir sekitar pukul 11 pagi Isnin. Menerusi laman Facebook pembaca berita RTM, Rozimah Mahyiddin juga berkongsi berita sedih itu dan mendoakan agar arwah ditempatkan dalam kalangan orang beriman.

"Saya baru terima sedih ini dari keluarga arwah. Dengan dukacitanya, saya ingin memaklumkan bahawa rakan seperjuangan kita @ icon RTM, Pak Ngah atau Farit Ismeth Emir, 66, telah menghembuskan nafas terakhirnya baru sebentar tadi di Hospital Assunta, Petaling Jaya, Selangor. Al- Fatihah. Semoga rohnya dicucuri rahmat dan tergolong di kalangan orang yang beriman. Aamiin," tuturnya.

Klik untuk gambar besar

Berita sedih ini turut dimaklumkan oleh anaknya, DJ Fuzz atau nama sebenarnya Farzwa De-Attaher Emir: "Farit Ismeth Emir baharu sahaja menghembuskan nafasnya yang terakhir di Shah Alam. Allahyarham dikenali sebagai Pak Ngah dalam kalangan warga RTM merupakan individu yang penting dan sudah beliau tentu akan dirindui," katanya.

Personaliti televisyen, Iesya Toh menerusi laman Instagram miliknya telah berkongsi berita pemergian Farit Ismeth Emir: "Dukacita dimaklumkan ikon Penyampai Berita @rtm_malaysia Farit Esmith Emir meninggal dunia pagi ini. Al fatihah," tulisnya ringkas.

Jenazah Allahyarham kini berada di Masjid Kg Melayu Petaling Jaya dan akan dikebumikan di Tanah Perkuburan Ismal Taman Medan, PJS 4, Petaling Jaya. Farid Ismeth Emir, 66, merupakan penyampai berita veteran di stesen penyiaran awam milik kerajaan itu memiliki tujuh orang cahaya mata.

www.myartis.com / Sumber & foto: mStar, Astro Gempak, Media Hiburan & Instagram Iesya Toh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO JADI PAK IMAM VIRAL - ALIFF AZIZ AKUI SEGAN, AMAL SELAWAT 1,000 KALI SEHARI

"Saya rasa segan apabila video itu diperkatakan. Benar ia satu benda yang positif, namun saya bimbang jika ia mengganggu niat baik. Saya harapkan ia menjadi amal jariah yang boleh saya kongsikan kepada semua," jelas juara Gegar Vaganza musim kelapan (GV8), Aliff Aziz ketika diminta mengulas video viral memperlihatkan dia sedang mengimamkan solat di bilik persalinan sebelum konsert berlangsung.

Aliff yang mengakui segan itu tidak mahu perkara itu menganggu niat baiknya untuk berhijrah. Dalam pada itu, Aliff turut berkongsi yang dia mengamalkan amalan berselawat sebanyak 1,000 kali sehari dan ia menjadi rahsia penyanyi Aliff Aziz mengatasi masalah gemuruh ketika berentap di pentas akhir GV8, Ahad lalu.

Aliff atau nama sebenarnya Mohamad Aliff Aziz, 31, berkata, dengan amalan itu dia berasa lebih tenang dan yakin ketika membuat persembahan.

"Sebenarnya ini adalah pesanan dari kawan-kawan supaya amalkan selawat selalu. Saya cuba habis selawat sebanyak 1,000 kali sehari, ini saya amalkan sebelum naik ke pentas. Mungkin nampak susah, tetapi apabila selalu diamalkan ia akan jadi biasa," cerita Aliff.

Klik untuk gambar besar

Bercerita tentang perancangan kerjaya seni, Aliff berkata, dia sudah bersedia dan tidak akan mensia-siakan peluang kedua yang diberikan kepadanya. Bagaimanapun, kata Aliff dia mahu manfaatkan peluang ini dengan menyebarkan kebaikan dan dakwah.

"Saya sudah berehat lama. Dengan apa yang berlaku kepada saya sebelum ini, tahun 2019 adalah waktu kegelapan saya. Sekarang saya kembali dan mahu gunakan masa ini sebaik mungkin untuk bekerja.

"Kemenangan ini bukan sebab saya hebat. Ini adalah susunan Tuhan. Kalau boleh saya mahu gunakan kemahsyuran yang dipinjamkan ini untuk sebarkan kebaikan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REZEKI ANAK - SITI NURHALIZA DIANUGERAH 'DATUK SERI'

Jika sebelum ini, pengasas produk D'Herbs iaitu Aliff Syukri menerima gelaran 'Datuk Seri' kini giliran penyanyi tersohor negara, Siti Nurhaliza pula dianugerah gelaran tersebut.

Siti telah dianugerahkan Darjah Sri Sultan Ahmad Shah Pahang (SSAP) yang membawa gelaran Datuk Seri dan kurniaan darjah itu disampaikan sempena Ulangtahun Hari Keputeraan Sultan Pahang, Sultan Ahmad Shah di Balairong Seri Istana Abu Bakar, Pekan, Pahang pagi semalam.

Penghormatan itu turut dikongsikan Siti menerusi akaun Instagram miliknya, sambil mengucapkan syukur diatas darjah kebesaran yang diberi.

"Alhamdullillah, patik menjunjung kasih di atas pengurniaan darjah kebesaran ini dan semoga patik menjadi rakyat Pahang yang berbakti kepada Agama, Bangsa, Negeri & Negara Patik..

Klik untuk gambar besar

"Menjunjung Kasih Tuanku ..Sempena Memuliakan Ulang Tahun Hari keputeraan Kebawah Duli Yang Maha Mulia Sultan Pahang .. #daulattuanku #alhamdulillah," tulisnya.

Beberapa gambar turut dimuatnaik dan mendapat perhatian peminat yang mengucapkan tahniah buat penyanyi kesayangan mereka yang selamat ini mengecapi pelbagai kejayaan dalam bidang nyanyian.

Selain itu, ada juga yang menganggap kurniaan berkenaan sebagai rezeki anak, dimana pada ketika ini Siti sedang hamil empat bulan.

Untuk pengetahuan, sebelum ini Siti turut menerima penganugerahan Darjah Indera Mahkota Pahang (DIMP) daripada Sultan Pahang yang membawa gelaran Datuk.

www.myartis.com / Sumber: Siti Nurhaliza IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


6 FOTO - ALIF SATAR BUAT KEJUTAN HARI LAHIR ISTERI

Sempena ulangtahun kelahiran isterinya, Shadila Halid yang ke-24, penyanyi dan pengacara, Alif Satar telah mengadakan kejutan buatnya.

Isteri kepada pengacara Big Stage itu juga telah berkongsi gambar sekitar majlis tersebut di akaun Instagramnya.

Rata-rata netizen turut memberi ucapan tahniah dan memberikan dedikasi ulangtahun kelahiran buat ibu kepada dua orang anak itu.

Dalam perkembangan lain, Alif baru sahaja selesai membuat persembahan khas di Singapura bersama Siti Nordiana, beberapa hari lalu.

Klik untuk gambar besar

www.myartis.com / Sumber: Instagram Alif Satar & Shadila Halid

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


26 GAMBAR - SEKITAR BIRTHDAY NOAH & BABY SHOWER YASMIN HANI

Semalam telah berlangsungnya majlis sambutan hari lahir yang ke-3 Noah Ismail Wong, anak kepada Yasmin Hani Richardson dan Shahrin Mohammed Razali Wong. Selain majlis hari lahir, turut diadakan majlis baby shower Yasmin yang kini sedang hamil 8 bulan anak keduanya.

Difahamkan, buat masa ini Yasmin dan suaminya merahsiakan dulu jantina anak kedua mereka yang bakal dilahirkan tidak lama lagi.

Selamat hari jadi kami ucapkan buat Noah dan kami juga mendoakan agar Yasmin selamat melahirkan anak keduanya.

Jom tengok!

GAMBAR LAIN:
Klik untuk size besar

Foto: Hlive & #noahanicelebrate

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHNIAH - TASHA SHILLA KINI BERGELAR IBU, TIMANG 'BABY BOY'

"Bismillahirrahmanirrahim. Alhamdulillah, bersyukur ke hadrat Ilahi dengan limpah inayahNya dan keizinanNya dapat saya melahirkan anak sulung lelaki kami pada hari Ramadhan ke-12, 1442 AH / hari Sabtu April 24, 2021.

"Terima kasih pada semua yang telah mendoakan kesihatan saya dan keluarga sepanjang masa. Saya sangat hargai pada semua pihak yang telah membantu menyempurnakan proses bersalin ini terutamanya pihak keluarga, sahabat-sahabat, team medical di hospital dan yang paling special dalam hidup saya, Suami Atiq Idris, thank you so much berikan saya semangat, sentiasa membahagiakan saya dan menjadi suami yang soleh.

"I love you so much," demikian tulis pelakon Tasha Shila yang memaklumkan berita gembira dimana dirinya telah selamat melahirkan cahaya mata sulung yang merupakan bayi lelaki, semalam (24 April 2021).

Klik untuk gambar besar

Dalam entri tersebut, Tasha turut memuat naik beberapa keping gambar bayinya namun tidak didedahkan wajahnya. Menerusi perkongsian itu, Tasha juga meluahkan rasa syukur dan mengucapkan terima kasih buat mereka yang mendoakan kesihatan dan kesejahteraannya.

Tasha dalam masa sama menzahirkan ucapan terima kasih buat suaminya, Atiq Idris yang sentiasa membahagiakan serta memberi semangat di waktu sukar.

Untuk makluman, Tasha Shilla mendirikan rumah tangga dengan Atiq Idris pada 28 Februari 2020. Tasha dan suami mengumumkan berita kehamilannya ketika usia kandungan sudah mencecah 5 bulan.

www.myartis.com / Sumber & foto: Rotikaya & Instagram Tasha Shilla

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA GURAUAN AWAL ASHAARI JADI 'KEMARAHAN' ORANG SABAH

Meskipun mengakui hanya bergurau manja, namun tindakan  Awal Ashaari, 35, yang baru-baru ini memuat naik status mengenai penggunaan perkataan ‘bah’ yang menjadi dialek orang Sabah didakwa menyinggung perasaan negeri di bawah bayu itu.

Mereka (peminat dari Sabah) mendakwa Awal seakan-akan mempersendakan dialek mereka. Ekoran itu, pelbagai reaksi dan kritikan dilemparkan kepada pengacara Melodi itu.

Bagaimanapun, ada juga yang menganggap tindakan Awal itu sebenarnya bukan isu besar. Ini kerana, dakwa mereka Awal sendiri pun tidak tahu bertutur bahasa Sabah.

Berikut adalah temubual wartawan dengan Awal mengenai isu tersebut:

Wartawan: Adakah Awal sendiri menulis status itu?

AWAL: Ya, saya tulis sendiri dengan harapan mengajak semua peminat di sana untuk datang beramah mesra dengan kami sekeluarga.

--- IKLAN ---

Wartawan: Apa sebenarnya niat Awal kerana ada peminat mendakwa anda cuba mempersendakan dialek orang Sabah?

AWAL: Tak ada niat langsung mahu mempersendakan orang Sabah. Saya cuma mahu bergurau manja dengan mereka dengan cuba selitkan perkataan ‘bah’ bagi menunjukkan lebih kemesraan di situ.

Wartawan: Terkejut tak bila status itu menjadi viral?

AWAL: Oh, jadi viral? Saya tak tahu pula. Saya tergesa-gesa naikkan status itu sekembalinya dari Madinah kerana esoknya kami terus kena pergi Sabah. Tak sangka pula status bergurau saya diambil serius oleh sesetengah orang dan menganggap saya memperlekehkan bahasa mereka.

Wartawan: Ada berkesempatan menjenguk setiap komen peminat?

AWAL: Sempat juga saya baca dan balas komen yang mereka faham ia bukan disengajakan. Syukur kebanyakan mereka faham status itu cuma gurauan maklumlah saya pun tidak mahir loghat Sabah. Bagaimanapun, ada juga yang terasa dan ambil serius sampai begitu sekali.

Wartawan: Ramai mahukan Awal minta maaf. Kesal tak dengan tindakan itu?

AWAL: Saya tidak kesal dengan status itu namun cuma saya rasa tidak sepatutnya ia jadi isu dan diviralkan. Sudah puas menjelajah di pelosok negara membuatkan saya sentiasa cuba bertutur dialek setiap negeri dan bukannya di Sabah saja bahkan di Terengganu sekalipun. Mungkin ini kes disebabkan orang Sabah lebih sensitif soal budaya dan bahasa mereka.

Wartawan: Apa pengajaran yang Awal dapat? Maklumlah, dalam pada berhati-hati pasti adakala kita terlepas pandang perkara kecil sebegitu.

AWAL: Peminat saya tahu bagaimana personaliti dan karakter saya yang seorang ‘happy go lucky’ dan suka bercanda. Namun, dalam hal begini saya bukannya sengaja menjadikan isu budaya dan kenegerian sebagai bahan mainan.

Yang pasti, saya bukan cakap lucah dan tidak beradab. Cuma ada penggunaan melebih perkataan ‘bah’ itu saja. Tidak mengapa, saya mahu memohon maaf sekiranya status itu memang menyinggung perasaan masyarakat Sabah.

Sumber: HarianMetro - Foto: Awal IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA DIDIE ALIAS KINI JADI PENYANYI, SUDAH ADA SINGLE 'TAP TAP LOVE'

"Saya nak lagu saya jadi penghibur hati semua yang tertekan akibat pandemik Covid-19. Saya dihubungi pihak SRC dan mereka meluahkan hasrat untuk menghasilkan single. Saya terkejut juga. Jadi, sudah alang-alang kita masih dalam situasi pandemik ini, saya rasa sesuai untuk keluarkan satu single bagi menghiburkan semua.

"Jadi, melihatkan genre pop sesuai dengan jiwa saya, saya terus bersetuju untuk menyanyikan lagu ciptaan Ilya Hida dan Ruvi ini," itulah kata pelakon, pelawak dan pengacara, Didie Alias yang kini bergelar penyanyi apabila melancarkan single sulung berjudul 'Tap Tap Love'.

Didie ketika dihubungi berkata, dia menyahut cabaran syarikat rakaman Suria Records (SRC) untuk hadir dengan single pertama dan menyiapkan karya itu dalam masa dua minggu.

Klik untuk gambar besar

Ditanya mengenai minatnya dalam nyanyian, Didie yang juga juri tetap rancangan Famili Duo mengakui menyimpan minat mendalam dalam bidang itu, namun sentiasa sedar akan keupayaannya.

"Dulu ada juga tawaran untuk menyanyi. Saya pun tahu juga asas nyanyian memandangkan saya selalu menyanyi jika ada apa-apa acara. Tapi, suara saya tidaklah sesedap Datuk Seri Siti Nurhaliza atau Anuar Zain. Yang penting, kena sentiasa yakin," ujarnya.

'Tap Tap Love' turut menyelitkan beberapa dialog watak Che Salmah yang dilakonkan Didie dalam drama bersiri 'Takdir Yang Tertulis' yang mencipta fenomena baru-baru ini.

www.myartis.com / Sumber & foto: Harian Metro & Instagram Didie Alias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - 'BACHELORETTE PARTY' MIA AHMAD

"Okay last. Sorry for spamming all. Bukan selalu kan?" demikian kata pelakon Mia Ahmad yang mengadakan 'Bachelorette Party' semalam bersama kawan-kawannya.

Untuk makluman, Mia bakal menamatkan zaman bujangnya dengan penjaga gol pasukan bola sepak Johor Darul Takzim (JDT), Mohd Izham Tarmizi Roslan pada 13 Januari tahun depan.

Jom tengok!

Foto: Mia Ahmad IG, @sbxs & @pradewadua

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIKRITIK TAK AJAR ANAK KEMBAR ISTIMEWA BERPUASA - INI PERJELASAN ZARINA ZAINUDDIN

"Anak saya empat orang yang tiga orang tu berpuasa penuh. Dua orang autism Azal mild autism Azil memang saya tak dapat nak ajar sebab dia tak faham. Azil saya jaga seperti biasa rutin hariannya tetap sama bila di rumah saya akan siapkan breakfast dia dan lain-lain," itulah kata pelakon Zarina Zainuddin.

Zarina mengakui agak sukar untuk menjelaskan kepada orang ramai apabila muncul kritikan daripada warga maya mengenai soal ibadah puasa terhadap kedua anak kembarnya, Azil dan Azal.

Ujar Zarina, bukannya dia tidak mahu mengajar kedua anaknya itu berpuasa namun Azal dan Azil masih belum memahami tuntutan agama berkenaan meskipun sudah diajar dan diminta untuk berpuasa.

Klik untuk gambar besar

Menganggap mereka yang meninggalkan komen sedemikian sebagai tidak cakna dan memahami situasi yang dialaminya kerana mungkin tidak berada dalam tempatnya kini, Zarina memberitahu kekangan terbesar adalah anak kembarnya itu menghidap ‘Mild Autism’.

Perkara tersebut dijelaskan Zarina menerusi sebuah hantaran di laman Instagram miliknya untuk pengetahuan peminat dan juga pengikut media sosialnya.

Jelas Zarina lagi, dia sering berkongsikan rutin harian kehidupannya bersama anak-anak dan turut mengalu-alukan para pengikutnya agar berhenti mengikutinya di media sosial jika tidak suka apa yang dikongsikannya selama ini.

"Saya kongsikan rutin harian Azil di sini, kalau tak suka jangan tengok IG saya. Dalam TV penuh iklan makanan rancangan masakan, kalau rasa itu pun mengugat keimanan encik so tak payah tengok TV yea," tulisnya lagi panjang lebar.

Tambahnya, dia enggan mengambil pusing dengan komen-komen seperti itu dan memilih untuk menyekat akaun yang dirasakan tidak rasional dalam meninggalkan komen.

Untuk makluman, Zarina telah mendirikan rumah tangga bersama Datuk Seri Dr. Abu Raihan Wan Jaafar pada Julai 1993. Hasil perkongsian hidup mereka dikurniakan empat orang cahaya mata termasuklah kembar istimewa, Azal dan Azil.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::